title: Miniä (televisioelokuva)

text: "Miniä" on julkaistu DVD:nä MTV Oy:n sarjassa "Suomiviihteen klassikot". DVD:ssä on ajoittaisia häiriöitä, jotka johtuvat vanhoista alkuperäistallenteista.


title: Larsøya

text: Larsøya on pieni Norjalle kuuluva saari Bouvet’nsaaren lounaispuolella. Se on pituudeltaan alle 0,4 kilometriä pitkä.


title: Larsøya

text: Larsøya on pääosin mustaa tai hieman vihertäävä ryoliittiä. Jossain paikoissa kallioperässä on obsidiaania tai tulivuorenkuonamaista kivimateriaalia. Larsøyalla on Bouvet’nsaaren alueen toiseksi suurin pingviinien pesimäalue. Lisäksi siellä elää jonkun verran kergueleninmerikarhuja.


title: Larsøya

text: Saksalaisen Carl Chunin johtama retkikunta kartoitti Larsøyan ensimmäisenä 1898. Harald Horntvedtin johtama norjalainen retkikunta laskeutui saarelle maihin joulukuussa 1927, ja he antoivat saarelle nimeksi todennäköisesti retkikunnan rahoittajan Lars Christensenin mukaan.


title: I Worship Chaos

text: I Worship Chaos on suomalaisen metalliyhtyeen Children of Bodomin yhdeksäs studioalbumi, joka julkaistiin 2. lokakuuta 2015 levymerkillä Nuclear Blast. Se debytoi Suomen virallisen listan ensimmäisellä sijalla.


title: I Worship Chaos

text: Albumi on yhtyeen ensimmäinen, jolla Alexi Laiho soittaa kaikki kitararaidat. Vuonna 2003 Children of Bodomiin liittynyt Roope Latvala jätti yhtyeen toukokuussa 2015.


title: Ahtiala (Suomusjärvi)

text: Ahtiala on kylä Suomusjärvellä Salossa Varsinais-Suomen maakunnassa. Se sijaitsee 4 kilometriä Suomusjärveltä etelään. Sen lähimmät naapurikylät ovat Häntälä ja Koorla.


title: Hannu Övermark

text: Hannu Övermark (s. 16. tammikuuta 1957) on suomalainen kilpauransa päättänyt kreikkalais-roomalaisen tyylin painija ja vapaapainija, joka kilpaili pääosin 62 kilogramman painoluokassa. Hän edusti Lappajärven Veikkoja.


title: Hannu Övermark

text: Övermark sijoittui MM-kilpailuissa vuonna 1982 neljänneksi. EM-kilpailuissa hän sijoittui parhaimmillaan kuudenneksi vuonna 1981. Pohjoismaiden-mestaruuskilpailuista Övermark voitti kreikkalais-roomalaisella tyylillä kultaa 1980 (painoluokka 68 kg) ja 1984 ja vapaapainissa hopeaa 1975 sekä pronssia 1976.


title: Hannu Övermark

text: Övermarkin veljet Jarmo, Kari ja Matti olivat myös painijoita.


title: Nick Ekelund-Arenander

text: Nick Michael Ekelund-Arenander (s. 23. tammikuuta 1989 Södermalm, Ruotsi) on tanskalais-ruotsalainen pikajuoksija, joka kilpailee 400 metrin juoksussa. Ekelund-Arenander edustaa Sparta AM -seuraa ja hänen valmentajanaan toimii Christian Trajkovski.


title: Nick Ekelund-Arenander

text: Ekelund-Arenander oli mukana vuoden 2013 MM-kilpailuissa Moskovassa jääden välieriin. EM-kilpailuissa hän on ollut mukana kahdesti, vuosina 2012 Helsingissä ja 2014 Zürichissä. Useiden Tanskan-mestaruuksien lisäksi hän on voittanut myös Ruotsin mestaruuksia. Vuosien 2013 ja 2014 joukkue-EM-kilpailuiden kakkosliigassa hän voitti 400 metrin kilpailun ja oli toinen 200 metrillä. Vuonna 2015 hän voitti myös 400 metriä.


title: Nick Ekelund-Arenander

text: Ekelund-Arenander äiti on tanskalainen ja isä ruotsalainen. Hän pitää hallussaan Tanskan ennätystä 400 metrillä niin sisä- kuin ulkoradoiltakin.


title: Joulupukin Pääposti

text: Joulupukin Pääposti on matkailukohde, joka sijaitsee Napapiirillä, Joulupukin Pajakylässä, noin 8 kilometriä Rovaniemeltä pohjoiseen. Joulupukin Pääposti on ainoa virallinen Joulupukin posti ja osa Suomen virallista postilaitosta. Joulupukin Pääpostissa käsitellään Joulupukin saapuva ja lähtevä kirjeliikenne. Joulupukin Pääpostissa on joulu ympäri vuoden, ja vierailijoita palvelevat jouluasuiset postitontut. Vuosittain Joulupukin Pääpostissa käy noin puoli miljoonaa vierailijaa, joista 90 % on ulkomaisia matkailijoita. Joulupukin Pääpostiin tutustuu vuodessa myös yli 100 kansainvälistä median edustajaa.


title: Joulupukin Pääposti

text: Joulupukki vastaanottaa joka vuosi satoja tuhansia kirjeitä kaikkialta maailmasta Napapiirillä. Vuodesta 1985 lähtien Joulupukin Pääpostiin on vastaanotettu noin 17 miljoonaa kirjettä Joulupukille. Viime vuosina rakastettu Joulupukki on saanut vuodessa yhteensä yli 500 000 kirjettä noin 200 eri maasta. Vuonna 2014 Joulupukki sai eniten Kiinasta, Italiasta ja Puolasta. Joulupukin Pääpostilla on mahdollista katsella näitä kirjeitä. Joulupukin Pääpostista voi myös tilata Joulupukin kirjeen, joka postitetaan joulun alla ilahduttamaan saajaa.


title: Joulupukin Pääposti

text: Joulupukin pääposti on kaunis, luonnonkivestä ja aihkihirrestä tehty rakennus, jonka edessä on maamerkkinä komea Tontun torni. Paikan synty liittyy Yhdysvaltojen presidentin puolison Eleanor Rooseveltin vierailuun Rovaniemellä vuonna 1950. Häntä varten Napapiirille rakennettiin mökki, josta lähetetyt kirjeet alettiin 11.6.1950 leimata Napapiirin erikoisleimalla. Rooseveltin maja on yhä paikallaan nykyisen Joulupukin Pääpostin edessä.


title: Joulupukin Pääposti

text: Joulukuussa 2014 Google kuvasi Joulupukin Pääpostin sisätiloineen kansainväliseen Google Street View- palvelun Street View Special Collects -kokoelmaan osana Joulupukin Pajakylää.


title: Joulupukin Pääposti

text: Jokainen Joulupukin Pääpostista postitettava kirje, kortti ja paketti leimataan erikoisleimalla ja merkitetään postimerkeillä. Joulupukin Pääpostin logon on suunnitellut graafikko Pekka Vuori. Logo on myös rekisteröity tavaramerkki. Postileima sisältää tyylitellyn logon, jonka muokkasi nykyiseen asuunsa graafinen suunnittelija Jukka Talari vuonna 2012. Leima on samalla myös Napapiirin erikoisleima ja suosittu keräilykohde sekä matkamuisto.


title: Akani Simbine

text: Akani Simbine (s. 21. syyskuuta 1993) on eteläafrikkalainen pikajuoksija, joka kilpailee pääosin 100 metrin juoksussa, mutta myös 200 metrillä. Simbine on 176 senttimetriä pitkä ja painaa 74 kilogrammaa.


title: Akani Simbine

text: Simbine oli mukana vuoden 2013 MM-kilpailuissa Moskovassa, jossa hän jäi 100 metrillä alkueriin. Vuoden 2014 Kansainyhteisön kisoissa Simbine oli 200 metrillä viides. Vuoden 2015 Kesäuniversiadeista Gwangjusta Simbine saavutti kultaa 100 metriltä ja pronssia pikaviestistä. Pekingin MM-kilpailuissa 2015 hän selviytyi välieriin 100 metrillä ja 200 metrillä. Hän saavutti Afrikan-mestaruuskilpailuissa 2016 kultaa 4 × 100 metrin viestissä ja pronssia 100 metrillä. Rio de Janeiron olympialaisissa 2016 hän sijoittui 100 metrillä viidenneksi ajalla 9,94. Lontoon MM-kilpailuissa 2017 hän oli 100 metrillä viides ja karsiutui 200 metrillä välierissä.


title: Akani Simbine

text: Simbine saavutti Gold Coastin Kansainyhteisön kisoissa 2018 kultaa 100 metrillä ajalla 10,03. 4 × 100 metrin viestissä hän toi Etelä-Afikan maaliin toisena maan ennätysajalla 38,24.


title: Akani Simbine

text: Simbine pitää hallussaan Etelä-Afrikan ennätystä 100 metrillä.


title: Nicolas Lopez

text: Nicolas Lopez (s. 14. marraskuuta 1980 Tarbes) on ranskalainen uransa päättänyt säilämiekkailun olympiavoittaja ja maailmanmestari. 178 senttimetriä pitkä ja 72 kilogrammaa painava oikeakätinen Lopez edusti urallaan Amicale tarbaise d'Escrime -seuraa.


title: Nicolas Lopez

text: Lopez saavutti joukkuekilpailun olympiakultaa vuoden 2008 kesäolympialaisista. Samoista kilpailuista hän saavutti myös hopeaa henkilökohtaisesta kilpailusta. MM-kilpailuista Lopezilla on joukkuekulta, -hopea ja -pronssi vuosilta 2006, miekkailun maailmanmestaruuskilpailut 2007 ja 2005. EM-kilpailuista hänellä on yksi joukkuehopea, kaksi joukkuepronssia ja yksi henkilökohtainen pronssi.


title: Nicolas Lopez

text: Lopez päätti uransa vuonna 2012.


title: Robert Daws

text: Robert Daws (s. 4. toukokuuta 1959, Iso-Britannia) on brittiläinen näyttelijä. Hän on näytellyt muun muassa tohtori Ormerodia tv-sarjassa "Kyläsairaala". Hän on myös näytellyt elokuvassa "Land of the Blind". Hänellä oli myös lyhyt rooli TV-sarjassa "Doc Martin".


title: Robert Daws

text: Daws on näytellyt myös useissa komediasarjoissa kuten "On your way, Riley!", "Kyllä Jeeves hoitaa" ja "Älynväläyttäjät".


title: Robert Daws

text: Daws on naimisissa näyttelijä Amy Robbinsin kanssa.


title: Toni Markić

text: Toni Markić (s. 25. lokakuuta 1990 Ljubuški) on bosniahertsegovinalainen jalkapalloilija, joka edustaa Zawisza Bydgoszcza. Pelipaikaltaan oikeajalkainen Markić on keskuspuolustaja, mutta voi pelata myös oikeana puolustajana.


title: Toni Markić

text: Markićilla on myös Kroatian kansalaisuus.


title: Toni Markić

text: Markić aloitti uransa kroatialaisessa NK Zagrebissa, jossa hän ei kuitenkaan pelannut yhtään ottelua. Vuonna 2009 hän edusti Bosnia ja Hertsegovinan valioliigan Borac Banja Lukaa kymmenessä ottelussa. Vuonna 2010 Markić pelasi saman sarjan Široki Brijegissä 13 ottelua. Vuodet 2011-2013 Markić edusti bosniahertsegovinalaista Zrinjski Mostaria. Hän pelasi seuran paidassa 46 ottelua tehden yhden maalin. Helmikuussa 2013 Markić siirtyi Olimpik Sarajevoon, mutta pelasi seurassa puolen vuoden aikana vain seitsemän ottelua.


title: Toni Markić

text: Helmikuussa 2014, oltuaan puolisen vuotta ilman seuraa, Markić siirtyi Suomen Veikkausliigan Kuopion Palloseuraan. Avauskaudellaan hän pelasi Veikkausliigassa 29 ottelua tehden kolme maalia.


title: Toni Markić

text: Markić on edustanut Bosnia-Hertsegovinaa nuorten maajoukkuetasolla. Vuosina 2011-2012 hän pelasi maan alle 21-vuotiaiden maajoukkueessa 12 ottelua. Hän voi edustaa aikuisten maajoukkuetasolla joka Bosnia-Hertsegovinaa tai Kroatiaa.


title: Tristan Bowen

text: Tristan Bowen (s. 30. tammikuuta 1991 Van Nuys, Kalifornia) on yhdysvaltalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan oikeajalkainen Bowen on hyökkääjä.


title: Tristan Bowen

text: Bowen aloitti uransa Los Angeles Galaxyssä, jonka edustusjoukkueessa Major League Soccerissa hän pelasi vuosina 2009-2010 18 ottelua tehden kaksi maalia. Vuonna 2009 hän oli lainalla sekä Hollywood United Hitmenissä että nykyisin Fort Lauderdale Strikersinä tunnetussa Miami FC:ssä. Vuodet 2011-2013 hän edusti MLS:n Chivas USA:a, jossa otteluita kertyi 30 ja maalejakin kaksi. Kauden 2011-2012 hän oli kokonaan lainassa Belgian kakkosdivisioonan KSV Roeselaressa, jossa hän teki 24 ottelussa kolme maalia. Vuonna 2014 Bowen edusti MLS:n Seattle Soundersia seitsemän ottelun verran, ennen kuin New England Revolution varasi hänet MLS:n uudelleenvaraustilauksessa. Revolution purki hänen sopimuksensa heinäkuussa 2015.


title: Tristan Bowen

text: Elokuussa 2015 Bowen siirtyi Suomen Veikkausliigan Kuopion Palloseuraan loppukauden kattavalla sopimuksella. Hän debytoi liigassa jo kahden päivän päästä siirrostaan, HIFK:ta vastaan.


title: Tristan Bowen

text: Bowen on edustanut Yhdysvaltoja alle 18- ja alle 20-vuotiaiden maajoukkuetasoilla. Hän voi edustaa aikuisten maajoukkuetasolla Yhdysvaltain sijaan myös Jamaikaa, jossa hänellä on sukujuuria.


title: Imre Harangi

text: Imre Harangi (16. lokakuuta 1913 Nyíradony – 4. helmikuuta 1979 Budapest) oli unkarilainen kevyen sarjan amatöörinyrkkeilijä, jonka ura ajoittui vuosille 1934-1942. Tänä hän saavutti olympiakultaa ja EM-hopeaa.


title: Imre Harangi

text: Imre Harangi tuli Budapestiin 14-vuotiaana. Paikallinen nyrkkeilyvalmentaja Zsigmond Adler huomasi nuoren Harangin kyvyt. Ensimmäisen Unkarin mestaruutensa hän otti vuonna 1933. Seuraavan vuoden Budapestissä käydyissä EM-kisoissa hän eteni aina loppuotteluun voitettuaan ensin englantilaisen ja puolalaisen vastustajansa. Välierässä tuli vastaan Romanian Constantin David, josta tuli pistevoitto. Loppuotteluvastustaja oli Italian Mario Facchin, jolle Harangi koki pistetappion. Unkarin mestaruuksia Harangin uralla tuli kaikkiaan kuusi vuosina 1933-1938.


title: Imre Harangi

text: Berliinin olympialaisissa Harangin ensimmäinen vastustaja oli Sveitsin Seidel, jonka hän voitti varsin helposti. Seuraavaksi vastustajaksi tuli Filippiinien Jose Padilla, jonka hän myös voitti. Padilla oli vahvaiskuinen vastustaja ja oli voittanut Saksan Karl Schmedes ensimmäisellä kierroksella. Välierissä tuli vastaan Tanskan Poul Kops, jonka Harangi voitti, vaikka Harangin otsaan tuli varsin suuri haava. Loppuottelussa vastassa oli Viron Nikolai Stepulov, joka hävisi unkarilaisella, vaikka Harangin kasvot olivat välieräottelun ruhjeiden vuoksi laastaroidut. Palkintojenjakotilaisuudessa voittajalla oli suuri side peittäen vasemman silmän ja otsapuoliskon.


title: Imre Harangi

text: Pian olympiavoittonsa jälkeen Harangi päätti nyrkkeilyuransa ja keskittyi ammattinsa lentäjänä. Toisen maailmansodan aikana Harangi palveli Unkarin ilmavoimissa hävittäjälentäjänä. Hän joutui tekemään sodassa pakkolaskun ja loukkaantui vakavasti. Sodan jälkeen hän työskenteli nyrkkeilyvalmentajana.


title: Imre Harangi

text: Imre Harangin syntymän 90-vuotismuistoksi vuonna 2003 hänen syntymäkaupunkinsa Nyíradonyn julisti hänet kunniakansalaisekseen. Kaupungissa nimettiin myös urheiluhalli hänen nimelleen. Unkarissa pidetään myös vuosittain Harangin mukaan nimetty nuorten nyrkkeilykilpailu.


title: Aitojäärä

text: Aitojäärä ("Clytus arietis") on sarvijäärien heimoon kuuluva kovakuoriaslaji. Se on 8–14 millimetrin pituinen. Sen pääväri on musta ja sillä on ampiaisen tapaan keltaisia juovia ja laikkuja. Takajalat ovat hyvin pitkät ja raajat kellertävät. Toukat oleskelevat kuolleissa puissa, jotka eivät ole hyvin lahonneita, enimmäkseen koivussa ja pähkinäpensaassa. Aitojäärä lentää lähinnä sarjakukkaisten kasvien kukkien läheisyydessä. Sitä esiintyy Suomen lounaisosassa.


title: Terrorin talo

text:
Terrorin talo (, ) on Unkarin pääkaupungissa Budapestissa
sijaitseva museo, jonka näyttelyt kertovat Unkarin historiasta fasismin ja kommunismin aikoina 1900-luvulla. Museo on avattu helmikuussa 2002, ja se toimii myös kommunistien ja Nuoliristi-puolueen harjoittaman kidutuksen ja terrorin uhrien muistona.


title: Terrorin talo

text:
Museon johtaja on Mária Schmidt. Museo toimii entisessä salaisen poliisin ÁVO:n (vuodesta 1949 ÁVH)
päämajassa osoitteessa Andrássy út 60.


title: Isä Brown ja hänen laumansa

text: Isä Brown ja hänen laumansa () on brittiläinen huumorilla höystetty rikosdraamasarja, jota on esitetty vuodesta 2013 alkaen. Sarja perustuu kirjailija G. K. Chestertonin 1900-luvun alussa luomaan hahmoon.


title: Isä Brown ja hänen laumansa

text: Iso-Britanniassa sarja alkoi BBC One -kanavalla tammikuussa 2013. Suomessa Yle TV1 esitti sarjan tuotantokaudet 1–3 18. maaliskuuta–5. toukokuuta 2015 välisenä aikana, ja neljännen tuotantokauden 12.–25. toukokuuta 2016. Sarjan ensimmäinen jakso keräsi Suomessa keskimäärin 560 000 katsojaa ja tavoitti 774 000 suomalaista, ollen kuukauden toiseksi katsotuin ulkomainen televisiosarja.


title: Isä Brown ja hänen laumansa

text: Sarjan päähenkilö on 1950-luvun Kemblefordin kuvitteellisessa pikkukylässä Cotswoldsin kukkuloilla asuva ilmeikäs Isä Brown (Mark Williams), katolinen pappi, joka on mieltynyt murhien tutkimiseen ja sekaantuukin aina poliisitutkintaan komisarioiden Valentinen (1. kausi), Sullivanin (kaudet 2 ja 3) ja Malloryn (4. kaudesta lähtien) yrittäessä estää häntä. Isä Brownin pitkäaikainen vihollinen on herrasmiesvaras Flambeau. Ruokaan mieltynyt pappi onnistuu kuitenkin selvittämään rikokset apunaan hurskas seurakuntasihteeri rouva McCarthy, miehiä jahtaava kreivitär Lady Felicia ja naisten kanssa peuhaava Lady Felician autonkuljettaja Sid Carter.


title: Sauli Kilpeläinen

text: Sauli Kilpeläinen (s. 12. elokuuta 1996 Kotka) on suomalainen jalkapallomaalivahti, joka edustaa Veikkausliigassa pelaavaa FC KTP:tä.


title: Sauli Kilpeläinen

text: Kilpeläinen oli ensimmäistä kertaa Kotkan Työväen Palloilijoiden kokoonpanossa jo kaudella 2012, ollen vaihtopenkillä viidessä Kakkosen ottelussa. Kaudeksi 2015 KTP nousi Veikkausliigaan ja Kilpeläinen on pelannut lainalla seuran farmijoukkueessa Susissa. Pääsarjadebyyttinsä Kilpeläinen teki elokuussa 2015, kun hän tuli vaihdosta kentälle Jere Pyhärannan saatua punaisen kortin Vaasan Palloseuraa vastaan. Kilpeläinen torjui tilanteesta seuranneen Juho Mäkelän rangaistuspotkun.


title: Tulimyrsky (elokuva)

text: Tulimyrsky ("Backdraft") on vuonna 1991 ensi-iltansa saanut trillerielokuva, jonka on ohjannut Ron Howard. Se kertoo Chicagon palomiesyksiköstä, joka outojen tulipalokuolemien seurauksena alkaa jäljittää murhapolttajaa. Elokuvan pääosissa ovat Kurt Russell, William Baldwin, Scott Glenn ja Jennifer Jason Leigh. Merkittävissä sivurooleissa nähdään mm. Donald Sutherland ja Robert De Niro.


title: Tulimyrsky (elokuva)

text: Elokuva oli kaupallinen menestys ja sai kolme Oscar-ehdokkuutta. Kriitikkojen arviot olivat sekalaisia; erikoistehosteita ja näyttelijäsuorituksia kiitettiin, mutta tarinaa moitittiin arvioissa.


title: Tulimyrsky (elokuva)

text:
Riitaisat McCaffreyn veljekset ovat molemmat seuranneet edesmenneen palomiesisänsä jalanjälkiä ja päätyvät työskentelemään samalle paloasemalle. Vanhempi veli Stephen on aseman karski esimies, joka haluaa taistella tulta vastaan paljain nyrkein, kun taas herkemmän nuoremman veljen Brianin on vaikea sopeutua vaaralliseen työhön. Brian löytääkin uuden uran päästessään eksentrisen palotutkija Rimgalen avuksi tutkimaan ihmishenkiä vaatineita outoja tulipaloja.
"Video-oppaassa" vuodelta 1994 Olavi Similä arvostaa elokuvan tulitehosteita, mutta pitää elokuvan sivujuonta (pyromaanijahtia) kiinnostavampana kuin veljeksiin keskittyvää pääjuonta. Hän antaa "Tulimyrskylle" kolme tähteä viidestä, mikä vastaa sanallista arviota ”hyvä”.


title: Diego Occhiuzzi

text: Diego Occhiuzzi (s. 30. huhtikuuta 1981 Napoli) on italialainen säilämiekkailun olympiamitalisti, maailmanmestari ja Euroopan-mestari. Oikeakätinen Occhiuzzi edustaa Sala d’Armi Aeronautica -seuraa.


title: Diego Occhiuzzi

text: Occhiuzzi saavutti vuoden 2008 kesäolympialaisista Pekingistä pronssia joukkuekilpailusta. Vuoden 2012 kesäolympialaisista Lontoosta hän saavutti hopeaa henkilökohtaisesta kilpailusta ja pronssia joukkuekilpailusta. MM-kilpailuista Occhiuzzilla on yksi kultamitali, kaksi hopeamitalia ja kaksi pronssia, jotka kaikki ovat tulleet joukkuekilpailusta. EM-kilpailuista hän on saavuttanut viisi kultaa ja yhden hopean. Vuoden 2005 kesäuniversiadeista İzmiristä hän voitti joukkuepronssia.


title: Häntälä (Suomusjärvi)

text: Häntälä on kylä Aneriojärven rannalla Suomusjärvellä Salossa. Kylä sijaitsee noin 4 kilometrin päässä Suomusjärveltä. Sen lähimmät naapurikylät ovat Suomusjärven Ahtiala ja Laperla.


title: Häntälä (Suomusjärvi)

text: Kylän vanhin asutus yhdessä Aneriojärven rannassa sijaitsevan Suomusjärven Laperlan ja Aneriojärveen laskevan Varesjoen varressa sijaitsevan Kiikalan Yltäkylän kyläasutuksen kanssa on osa Aneriojärven kylä-asutuksen valtakunnallisesti merkittävää rakennettua kulttuuriympäristöä. Sen piirissä kyläasutuksen rakenne on Varsinais-Suomelle tyypillisesti säilynyt tiivinä huolimatta iso- ja uusjaoista ja antaa hyvän käsityksen 1800- ja 1900-lukujen talonpoikaisesta rakentamisesta vauraalla maanviljelysalueella.


title: Halonen (täsmennyssivu)

text: Halonen voi tarkoittaa seuraavia:


title: Ágios Geórgios (Lavreotikí)

text: Ágios Geórgios () on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahden suulla noin 11 meripeninkulmaa (noin 20 kilometriä) Soúnion niemestä etelään. Saaren pinta-ala on 4,3 neliökilometriä ja se on asumaton (vuonna 2001). Hallinnollisesti Ágios Geórgios kuuluu Lavreotikín kuntaan, Itä-Attikan alueyksikköön ja Attikan alueeseen.


title: Ágios Geórgios (Lavreotikí)

text: Saari on nimetty Pyhän Yrjön mukaan.


title: Ágios Ioánnis (saari)

text: Ágios Ioánnis () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,85 neliökilometriä ja se on asumaton (vuonna 2011). Hallinnollisesti Ágios Ioánnis kuuluu Aíginan kuntaan, Saarten alueyksikköön ja Attikan alueeseen.


title: Ágios Ioánnis (saari)

text: Saari on nimetty Pyhän Johanneksen mukaan. Aivan saaren lounaispuolella sijaitsee suurin piirtein samankokoinen Ágios Thomáksen saari.


title: Ágios Thomás (saari)

text: Ágios Thomás () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Ágios Thomás kuuluu Aíginan kuntaan, Saarten alueyksikköön ja Attikan alueeseen.


title: Ágios Thomás (saari)

text: Saari on nimetty Pyhän Tuomaan mukaan. Warren Buffett osti saaren 15 miljoonalla eurolla vuonna 2015 Kreikan myytyä pieniä asumattomia saaria talouskriisin seurauksena.


title: Ágios Thomás (saari)

text: Aivan saaren koillispuolella sijaitsee suurin piirtein samankokoinen Ágios Ioánniksen saari.


title: Arsída

text: Arsída (; myös "Eleoúsa", Ελεούσα; "Elaioúsa", Ελαιούσα; "Artsidás", Αρτσιδάς; "Argéntas", Αργέντας) on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Anávyssoksen kaupungin edustalla. Saaren pinta-ala on 0,8 neliökilometriä ja se on asumaton (vuonna 2011). Hallinnollisesti Arsída kuuluu Saronikóksen kuntaan, Itä-Attikan alueyksikköön ja Attikan alueeseen.


title: Diapória Nisiá

text: Diapória Nisiá (; ) on pieni Kreikan saariryhmä, joka kuuluu Argo-Saronisten saarten saariryhmään ja jonka saaret sijaitsevat Saroninlahdella Aíginan saaren länsipuolella. Saaret ovat asumattomia (vuonna 2011). Hallinnollisesti saaret kuuluvat Aíginan kuntaan, Saarten alueyksikköön ja Attikan alueeseen.


title: Dokós

text: Dokós () on Kreikan saari, joka kuuluu Argo-Saronisten saarten saariryhmään. Saaren pinta-ala on 12,5 neliökilometriä ja asukasluku 18 (vuonna 2011). Hallinnollisesti Dokós kuuluu Hydran kuntaan, Saarten alueyksikköön ja Attikan alueeseen.


title: Dokós

text: Dokós sijaitsee Peloponnesoksen niemimaahan kuuluvan Argoliin niemimaan itärannikon edustalla mantereen ja Hydran saaren välissä. Saaren asutus on sen pohjoisrannikolla. Saaren erottaa mantereesta noin kilometrin levyinen salmi. Etäisyys Hydralle on noin kolme kilometriä.


title: Falkonéra

text: Falkonéra () eli "Gerakoúlia" (Γερακούλια) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,3 neliökilometriä ja se on asumaton (vuonna 2001). Hallinnollisesti Falkonéra kuuluu Spétseen kuntaan, Saarten alueyksikköön ja Attikan alueeseen.


title: Falkonéra

text: Falkonéra sijaitsee Egeanmeren lounaisosassa keskellä Myrtóonmerta erillään muista saarista ja suhteellisen kaukana rannikosta. Saaren etäisyys Peloponnesoksen itärannikosta on noin 38 meripeninkulmaa (noin 71 kilometriä). Spétseen saari sijaitsee noin 43 meripeninkulmaa (noin 79 kilometriä) luoteeseen ja Míloksen saari noin 23 meripeninkulmaa (noin 43 kilometriä) itäkaakkoon.


title: Falkonéra

text: Falkonéran lähellä sattui 8. joulukuuta 1966 yksi Kreikan historian suurimmista merionnettomuuksista, kun autolautta "SS Heraklion" upposi ja vei mukanaan 217 henkeä.


title: Fléves

text: Fléves (), antiikin Faura (, ), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Kavoúrin niemen ja Vouliagménin kaupungin edustalla. Saaren pinta-ala on 1,4 neliökilometriä ja se on asumaton (vuonna 2001). Hallinnollisesti Fléves kuuluu Vári-Voúla-Vouliagménin kuntaan, Itä-Attikan alueyksikköön ja Attikan alueeseen.


title: Kyrá

text: Kyrá (; myös "Kirá") on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 0,8 neliökilometriä ja se on asumaton (vuonna 2001). Hallinnollisesti Kyrá kuuluu Agkístrin kuntaan, Saarten alueyksikköön ja Attikan alueeseen.


title: Kyrá

text: Kyrá sijaitsee Agkístrin saaren ja Peloponnesoksen niemimaahan kuuluvan Argoliin niemimaan välissä. Etäisyys idässä sijaitsevaan Agkístriin on noin 3 meripeninkulmaa (noin 5,5 kilometriä).


title: Sanandaj

text: Sanandaj, () on kaupunki Iranin Kordestanin (Kurdistan) maakunnassa.


title: Sanandaj

text: Sanandajin väkiluku on kasvanut seuraavasti: 40 641 (1956), 54 578 (1966), 95 872 (1976), 204 537 (1986), 244 039 (1991), 277 808 (1996), 316 862 (2006) ja 373 987 asukasta (2011).


title: Moní (saari)

text: Moní () on pieni Kreikan saari, joka kuuluu Argo-Saronisten saarten saariryhmään ja sijaitsee Aíginan saaren lounaispuolella Pérdikan kylän edustalla. Saaren pinta-ala on 1,350 neliökilometriä ja se on asumaton (vuonna 2001). Hallinnollisesti Moní kuuluu Aíginan kuntaan, Saarten alueyksikköön ja Attikan alueeseen.


title: Moní (saari)

text: Monín erottaa Aíginasta noin 460 metriä leveä salmi. Saarella on uimarantoja ja kesäisin joitakin turistipalveluita. Sinne on yhteys Aíginan Pérdikan kylästä.


title: Pátroklos (saari)

text: Pátroklos () eli "Gaïdouronísi" (Γαϊδουρονήσι), antiikin aikana "Patroklou Kharaks" () tai "Kopros" (Κόπρος), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Soúnion niemen eteläkärjen edustalla. Saaren pinta-ala on 2,8 neliökilometriä ja se on asumaton (vuonna 2011). Hallinnollisesti Pátroklos kuuluu Saronikóksen kuntaan, Itä-Attikan alueyksikköön ja Attikan alueeseen.


title: Plateiá

text: Plateiá (; myös "Platiá") on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla. Saaren pinta-ala on 1,8 neliökilometriä ja se on asumaton (vuonna 2011). Hallinnollisesti Plateiá kuuluu Náfplion kuntaan, Argoliksen alueyksikköön ja Peloponnesoksen alueeseen.


title: Plateiá

text: Saaren etäisyys rannikosta on noin 1,5 meripeninkulmaa (noin 2,8 kilometriä). Sen luoteispuolella sijaitsee Rómvin saari.


title: Psilí

text: Psilí () on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla. Saaren pinta-ala on 2,1 neliökilometriä ja se on asumaton (vuonna 2011). Hallinnollisesti Psilí kuuluu Náfplion kuntaan, Argoliksen alueyksikköön ja Peloponnesoksen alueeseen.


title: Psilí

text: Saaren etäisyys rannikosta on noin 1,4 meripeninkulmaa (noin 2,6 kilometriä). Sen luoteispuolella sijaitsevat Plateián ja Rómvin saaret ja kauempana kaakossa Spétseen saari.


title: Psyttáleia

text: Psyttáleia (; myös "Psittália") on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Pireuksen sataman edustalla sen ja Salamiin saaren välissä. Saaren pinta-ala on 0,375 neliökilometriä ja se on asumaton (vuonna 2011). Hallinnollisesti Psyttáleia kuuluu Pireuksen kuntaan, Pireuksen alueyksikköön ja Attikan alueeseen.


title: Psyttáleia

text: Saarella on Euroopan suurin jätevedenpuhdistamo, jossa puhdistetaan koko Attikan alueen jätevedet. Se täyttää lähes koko saaren. Saarella on myös majakka.


title: Psyttáleia

text: Psyttáleia päätyi keskelle Salamiin meritaistelua vuonna 480 eaa. Tuolloin persialaiset ryhmittivät oman ja liittolaistensa laivaston saaren eteläpuolelle, sekä valtasivat saaren voidakseen siten pelastaa taistelussa sinne ajautuvat omat laivat ja miehet ja tuhota sinne ajautuvat viholliset. Laivasto kohtasi Ateenan ja sen liittolaisten laivaston saaren pohjoispuolella Salamiin edustalla. Ateenalaisten voitettua he valtasivat Psyttáleian takaisin ja surmasivat kaikki siellä olleet persialaiset.


title: Revythoúsa

text: Revythoúsa (; myös "Revithoúsa") on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Salamiin saaren ja Megariin rannikon välissä. Saaren pinta-ala on 1,8 neliökilometriä ja se on asumaton (vuonna 2011). Hallinnollisesti Revythoúsa kuuluu Salamiin kuntaan, Saarten alueyksikköön ja Attikan alueeseen.


title: Rómvi

text: Rómvi () on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla Tolón kylän edustalla. Saaren pinta-ala on 1,6 neliökilometriä ja se on asumaton (vuonna 2011). Hallinnollisesti Rómvi kuuluu Náfplion kuntaan, Argoliksen alueyksikköön ja Peloponnesoksen alueeseen.


title: Rómvi

text: Saaren erottaa rannikosta noin 310 metriä leveä salmi. Saaren kaakkoispuolella sijaitsevat Plateián ja Psilín saaret.


title: Spetsopoúla

text: Spetsopoúla () on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,95 neliökilometriä ja se on asumaton (vuonna 2011). Hallinnollisesti Spetsopoúla kuuluu Spétseen kuntaan, Saarten alueyksikköön ja Attikan alueeseen.


title: Spetsopoúla

text: Spetsopoúla (”Pieni Spétses”) sijaitsee Spétseen saaren kaakkoispuolella Peloponnesokseen kuuluvan Argoliin niemimaan eteläkärjen edustalla. Saarten välinen etäisyys on noin 700 metriä. Spetsopoúlan ainoa kylä on nykyisin vailla vakituista asutusta oleva Spetsopoúlan kylä saaren pohjoisrannikolla.


title: Tríkeri (saari)

text: Tríkeri (; myös "Trikéri", Τρικέρι) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,0 neliökilometriä ja se on asumaton (2011). Hallinnollisesti Tríkeri kuuluu Hydran kuntaan, Saarten alueyksikköön ja Attikan alueeseen.


title: Tríkeri (saari)

text: Tríkeri sijaitsee Spétseen ja Hydran saarten välissä noin 4,3 meripeninkulmaa (noin 8 kilometriä) Peloponnesoksen niemimaahan kuuluvan Argoliin niemimaan itärannikosta. Sen pohjoispuolella sijaitsee Dokóksen saari.


title: Tríkeri

text: Tríkeri () tai Trikéri (Τρικέρι) voi viitata seuraaviin Kreikan paikkoihin:


title: Khorramabad

text: Khorramabad, (, Khorram Abād, Khoramabad, Khurramābād tai Khur Ramābād) on Iranin Lorestanin maakunnan pääkaupunki.


title: Khorramabad

text: Khorramabadin väkiluku on kehittynyt seuraavasti: 272 815 (1996), 333 945 (2006) ja 348 216 asukasta (2011).


title: Velopoúla

text: Velopoúla () eli "Parapóla" (Παραπόλα) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,85 neliökilometriä ja se on asumaton (vuonna 2011). Hallinnollisesti Velopoúla kuuluu Spétseen kuntaan, Saarten alueyksikköön ja Attikan alueeseen.


title: Velopoúla

text: Velopoúla sijaitsee Myrtóonmerellä Egeanmeren lounaisosassa erillään muista saarista ja suhteellisen kaukana rannikosta. Saaren etäisyys Peloponnesoksen itärannikkosta on noin 22 meripeninkulmaa (noin 40 kilometriä). Saarella on majakka.


title: Ypsilí

text: Ypsilí (; myös "Ipsilí") on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saari on asumaton (vuonna 2011). Hallinnollisesti Ypsilí kuuluu Aíginan kuntaan, Saarten alueyksikköön ja Attikan alueeseen.


title: Ypsilí

text: Saaren länsipuolella sijaitsevat samaan saariryhmään kuuluvat Ágios Ioánnis ja Ágios Thomás.


title: Oinoússes (Messenia)

text: Oinoússes (, ”Messenian Oinoússes”) on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Messenian etelärannikon edustalla. Hallinnollisesti saaret kuuluvat Pýlos-Néstoraksen kuntaan, Messenian alueyksikköön ja Peloponnesoksen alueeseen.


title: Oinoússes (Messenia)

text: Saariryhmän suurimmat saaret ovat Schíza, Sapiéntza ja Venétiko. Näistä ainoastaan Sapiéntza on asuttu; vuonna 2011 siellä asui 2 asukasta. Saaret muodostavat Natura 2000 -verkostoon kuuluvan suojelualueen.


title: Venétiko

text: Venétiko () eli "Thiganoússa" (Θηγανούσσα) on Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan etelärannikolla. Saari on asumaton (vuonna 2011). Hallinnollisesti Venétiko kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen.


title: Venétiko

text: Saari muodostaa yhdessä muiden Oinoússeen saarten kanssa Natura 2000 -verkostoon kuuluvan suojelualueen.


title: Douglas C-54D-koneen katoaminen 1950

text: Yhdysvaltain ilmavoimien Douglas C-54D -kone katosi 26. tammikuuta 1950 matkalla Alaskasta Montanaan. Viimeinen radiokontakti koneeseen oli kello 17.09 noin kaksi tuntia lähdön jälkeen sen ollessa Yukonissa lähellä Snagin kylää. Etsintäoperaatioon osallistui 85 lentokonetta ja 7 000 miestä, mutta mitään jälkiä koneesta tai sen matkustajista ei löydetty


title: Douglas C-54D-koneen katoaminen 1950

text: Lentokone oli osa ensimmäistä Strategic Support Squadronia, Strategic Air Commandia. Kahdeksan hengen miehistön lisäksi se kuljetti 36 matkustajaa, joista kaksi oli siviilejä: nainen ja hänen poikansa. Aikaisempi yritys lähteä liikkeelle viivästyi yhden moottorin ongelman vuoksi. Lennon reitti oli Anchoragesta Alaskasta Great Fallsiin Montanaan. Viimeinen radiokontakti saatiin myöhään iltapäivällä koneesta, jonka jälkeen se katosi.


title: Douglas C-54D-koneen katoaminen 1950

text: Tunti sen jälkeen, kun se ei saapunut Montanaan, käynnistettiin "Operaatio Mike". Etsintään osallistui noin 85 amerikkalaista ja kanadalaista lentokoneita, jotka etsivät 350 000 neliökilometriä Tyynenmeren suunnasta päin.


title: Douglas C-54D-koneen katoaminen 1950

text: Tammikuun 30. päivänä etsinnässä mukana ollut 57. Fighter Wing C-47, ilmavoimien sarjanumero 45-1015, joutui lentoturmaan McClorton vuoristossa Whitehorse'n lähellä. Sen miehistön jäsenet loukkaantuivat, mutta kuolemantapauksia ei ollut. Lentäjä käveli 13 km Alaskan-moottoritielle.


title: Douglas C-54D-koneen katoaminen 1950

text: Etsinnät peruutettiin virallisesti 20. helmikuuta ja kaikki matkustajat todettiin kuolleiksi.


title: Palaió Tríkeri

text: Palaió Tríkeri (; myös "Palaió Trikéri", Παλαιό Τρικέρι) on Kreikan saari, joka sijaitsee Pagasitikóslahdessa Pelionin eli Pílion niemimaan kärjen edustalla. Saaren pinta-ala on 2,5 neliökilometriä ja asukasluku 90 (vuonna 2011). Hallinnollisesti Palaió Tríkeri kuuluu Notió Pílion kuntaan, Magnesian alueyksikköön ja Thessalian alueeseen.


title: Palaió Tríkeri

text: Saaren pääkylä on Palaió Tríkerin kylä (59 asukasta), joka sijaitsee saaren etelärannikolla. Saaren muut asutukset ovat kylät Ágios Geórgios (13 asukasta), Pýthos (11) ja Agía Sofía (7) sekä Moní Panagías -luostari.


title: Alkyonidiensaaret

text: Alkyonidiensaaret () eli Alkyonídes (Αλκυονίδες) eli Kalá Nisiá (Καλά Νησιά, "Hyvät saaret") on Kreikan saariryhmä, joka sijaitsee Korintinlahden itäosassa. Se käsittää neljä pientä saarta, joista suurin on Zoodóchos Pigí. Saaret ovat asumattomia (vuonna 2011). Hallinnollisesti saaret kuuluvat Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen.


title: Alkyonidiensaaret

text: Zoodóchos Pigín saarella on samanniminen luostari ("Moní Zoodóchou Pigís").


title: Ammoulianí

text: Ammoulianí () on pieni Kreikan saari, joka sijaitsee Singitikóslahdessa Chalkidikín niemimaan rannikolla, Athoksen niemimaan itärannikon edustalla. Saaren asukasluku on 529 (vuonna 2011). Hallinnollisesti Ammoulianí kuuluu Aristotéliin kuntaan, Chalkidikín alueyksikköön ja Keski-Makedonian alueeseen.


title: Ammoulianí

text: Ensimmäiset asukkaat tulivat saarelle vuonna 1925. Tuolloin saarelle muutti väestöä erityisesti Marmaranmeren saarilta osana Kreikan ja Turkin väestönvaihtoa. Nykyisin saari on suosittu turistikohde ja siellä on monia hiekkarantoja. Ammoulianín kylä sijaitsee saaren pohjoisrannikolla. Saari on Kreikan pohjoisimpia asuttuja saaria.


title: Diáporos

text: Diáporos () on pieni Kreikan saari, joka sijaitsee Singitikóslahdessa Sithonían niemen itärannikolla Fterotín kylän edustalla. Saaren pinta-ala on 3,2 neliökilometriä ja asukasluku 2 (vuonna 2011). Hallinnollisesti Diáporos kuuluu Sithonían kuntaan, Chalkidikín alueyksikköön ja Keski-Makedonian alueeseen.


title: Trizónia

text: Trizónia () on Kreikan saari, joka sijaitsee Korintinlahdessa Keski-Kreikan etelärannikolla Glyfádan, Chánian ja Spilián kylien edustalla. Se on Korintinlahden suurin saari. Saaren pinta-ala on 2,5 neliökilometriä ja asukasluku 64 (2011). Hallinnollisesti Trizónia kuuluu Dorídan kuntaan, Fokiin alueyksikköön ja Keski-Kreikan alueeseen.


title: Trizónia

text: Trizónian kylä sijaitsee luonnonsatamalahdessa saaren itärannikolla. Saaren erottaa mantereesta noin 480 metriä leveä salmi. Mantereella sijaitsevat Chánia ja Spiliá kuuluvat saaren kanssa samaan Trizónian kyläyhdyskuntaan (Τοπική Κοινότητα Τριζονίων, "Topikí Koinótita Trizoníon").


title: Heli Puura

text: Heli Puura (s. 24. elokuuta 1965 Kokkola) on suomalainen juristi, järjestöjohtaja ja poliitikko. Hän toimi kesäkuusta 2015 joulukuuhun 2017 Teollisuusalojen ammattiliiton (TEAM) puheenjohtajana. Tammikuusta 2018 alkaen hän toiminut kolmen ammattiliiton fuusion tuloksena syntyneen Teollisuusliiton toisena varapuheenjohtajana.


title: Heli Puura

text: Puura on koulutukseltaan oikeustieteen kandidaatti. Hän valmistui Helsingin yliopistosta vuonna 1990. Ylioppilaaksi hän kirjoitti Jyväskylän Lyseon lukiosta vuonna 1985. Ennen valintaansa TEAMin johtoon hän työskenteli kymmenen vuoden ajan STTK:ssa. Hän toimi aluksi järjestön lakimiehenä ja nimitettiin huhtikuussa 2013 sen sosiaaliasioiden päälliköksi. Hän on toiminut myös muun muassa SAK:n lakimiehenä vuosina 1991–1995, Kemianliiton lakimiehenä ja sopimussihteerinä vuosina 1995–1999 sekä sosialidemokraattisen eduskuntaryhmän eduskuntasihteerinä vuosina 1999–2005.


title: Heli Puura

text: Puura on puoluetaustaltaan sosialidemokraatti. Hän oli vuosina 2005–2012 Helsingin kaupunginvaltuuston ja vuosina 2005–2006 kaupunginhallituksen jäsen. Hän on toiminut vuodesta 2015 Helsingin Työväenyhdistyksen valtuuston puheenjohtajana.


title: Heli Puura

text: Puura on naimisissa ja hänellä on kolme lasta.


title: Luettelo televisiosarjan Glee hahmoista

text: Tämä on luettelo televisiosarjan "Glee" hahmoista.


title: Luettelo televisiosarjan Glee hahmoista

text: Seuraava luettelo on päähenkilöistä aakkosjärjestyksessä sukunimen mukaan.


title: Luettelo televisiosarjan Glee hahmoista

text: Arthur "Artie" Abrams (es. Kevin McHale) on kitaristi ja parapleegikon käsikäyttöisen pyörätuolin käyttäjä. Alun perin hänen unelmanaan oli tulla tanssijaksi, mutta koulun opinto-ohjaajan kerrottua ettei se ole mahdollista, hän osoittaa kiinnostusta ohjaajan ammattiin. Ensimmäisellä kaudella Artie ihastuu kuorokaveriinsa Tinaan, ja vaikka suhde kehittyykin, pari eroaa seuraavana kesänä. Artie menettää neitsyytensä Brittanylle, ja alkaa seurustella hänen kanssaan. Pari kuitenkin eroaa ennen toisen kauden loppua. Kolmannella kaudella Artie ryhtyy ohjaamaan koulun "West Side Story" -musikaalia, ja toisen kerran neljännellä kaudella "Grease" -musikaalia. Viidennellä kaudella hän kehittää suhteen kuorokaveriinsa Kittyyn, mutta he eroavat kun Artie muuttaa New Yorkiin ja pääsee opiskelemaan elokuva-alalle. Muutamien vuosien kuluttua, Artie on palannut yhteen Tinan kanssa ja hänestä on tullut elokuvaohjaaja.


title: Luettelo televisiosarjan Glee hahmoista

text: Wade "Unique" Adams (es. Alex Newell) esitellään kolmannella tuotantokaudella ujona Vocal Adrenalinen solistina, joka löytää itsevarmuutta pukeutumalla naiseksi. Neljännellä kaudella Unique siirtyy McKinleyyn, ja liittyy sen glee-klubiin. Hän ihastuu Ryderiin, mutta ei saa häneltä vastakaikua. Unique vaihtaa koulua kun McKinleyn glee-klubi lakkautetaan, mutta käy vielä lyhyesti auttamassa Sheldon Beistea ja Vocal Adrenalinea.


title: Luettelo televisiosarjan Glee hahmoista

text: Blaine Devon Anderson (es. Darren Criss) esitellään toisella tuotantokaudella Dalton Academyn glee-klubin jäsenenä ja Kurtin ihastuksena. Hän siirtyy myöhemmin McKinleyyn ollakseen lähempänä Kurtia. Blaine seurustelee Kurtin kanssa neljänteen kauteen asti, jolloin he eroavat, kun Blaine pettää Kurtia. Suhteen rikkoutumisesta huolimatta, he menevät kihloihin ja muuttavat lopulta yhteen New Yorkiin, kun Blaine pääsee NYADA:aan valmistuttuaan. Suhde Kurtin kanssa kariutuu uudelleen, ja Blaine alkaa tapailla Dave Karofskyä. Hänet erotetaan NYADA:sta ja hän alkaa ohjata Dalton Academyn glee-klubia. Dalton palaa kuitenkin maan tasalle, ja Blaine siirtyy ohjaamaan McKinleyn glee-klubia yhdessä Kurtin ja Rachelin kanssa. Viimeisellä kaudella hän herättää uudelleen suhteensa Kurtin kanssa, ja he päätyvät lopulta naimisiin.


title: Luettelo televisiosarjan Glee hahmoista

text: Sheldon Beiste (aikaisemmin Shannon Beiste) (es. Dot-Marie Jones) on McKinleyn jalkapallovalmentaja toiselta tuotantokaudelta lähtien. Shannon kehittää suhteen Ohion jalkapallovärvääjä Cooter Menkinsiin, ja he menevät naimisiin. Suhde päättyy kuitenkin lyhyeen, kun Cooter alkaa pahoinpidellä häntä sekä fyysisesti että henkisesti. Kuudennella kaudella Shannon kertoo olevansa transsukupuolinen ja aikoo vaihtaa sukupuoltaan, täten muuttaen nimensä Sheldoniksi.


title: Luettelo televisiosarjan Glee hahmoista

text: Rachel Barbra Berry (es. Lea Michele) on kunnianhimoinen ja sisukas glee-klubin alkuperäinen jäsen. Rachelilla on-off suhde Finn Hudsonin kanssa sarjan neljänteen tuotantokauteen asti. Hänellä on kaksi homoisää, ja ensimmäisen kauden lopussa hän tapaa biologisen äitinsä. Kolmannella kaudella Rachel ja Finn päättävät mennä naimisiin, mutta häitä ei ehditä pitää ennen heidän eroaan ja Finnin kuolemaa. Rachel pyrkii NYADA:aan, ja vaikka hän aluksi epäonnistuu koe-esiintymisessään, hän pääsee lopulta sisään. Myöhemmin Rachel saa Fanny Bricen roolin musikaalissa "Funny Girl", ja keskeyttää opiskelunsa NYADA:ssa. Suosion kasvaessa, Rachel jättää Broadway-uransa ja alkaa tähdittää uutta tv-ohjelmaa. Ohjelma menestyy huonosti ja Rachel on takaisin koulunpenkillä McKinleyssä ohjaamassa sen glee-klubia. Hän onnistuu pääsemään takaisin NYADA:an, alkaa seurustella entisen kuorokilpailijansa Jessen kanssa, ja voittaa lopulta Tony-palkinnon roolistaan musikaalissa "Jane Austen Sings".


title: Luettelo televisiosarjan Glee hahmoista

text: Michael Robert "Mike" Chang Jr. (es. Harry Shum Jr.) on tanssija, joka liittyy glee-klubiin jaksossa "Paksuna". Ennen toisen kauden alkua, Mike alkaa seurustella Tinan kanssa. Pari kuitenkin eroaa ennen neljännen kauden alkua. Mike pääsee opiskelemaan Joffrey Ballet Academy of Dance -tanssiakatemiaan valmistuttuaan. Hänet nähdäänkin valmistumisensa jälkeen monta kertaa auttamassa kuoroa tanssikoreografioiden kanssa.


title: Luettelo televisiosarjan Glee hahmoista

text: Tina Cohen-Chang (es. Jenna Ushkowitz) koe-esiintyy glee-klubiin kappaleella "I Kissed A Girl". Hän kärsi puheviasta, joka ei kuitenkaan ollut aitoa. Tina esitellään ujona, mutta toiselta kaudelta lähtien hän on itsevarmempi ja seurallisempi. Tina seurustelee aluksi Artie Abramsin kanssa, mutta suhde päättyy hänen ihastuessa Mike Changiin. Vasta neljännen kauden alussa selviää, että pari ei ole enää yhdessä. Hän ihastuu myöhemmin Blaine Andersoniin, mutta ei saa häneltä vastakaikua. Viidennellä kaudella Tina kruunataan tanssiaisten kuningattareksi, mutta joutuu nöyryytetyksi vastaanottaessaan kruununsa. Hänet hyväksytään Brownin yliopistoon valmistumisensa jälkeen. Vuosien kuluttua hän on palannut yhteen Artien kanssa ja tähdittää hänen ohjaamaa elokuvaa.


title: Luettelo televisiosarjan Glee hahmoista

text: Terri Del Monico (aikaisemmin Terri Schuester) (es. Jessalyn Gilsig) on Willin ex-vaimo. Hänet esitellään manipuloivana ja nalkuttavana vaimona. Ensimmäisellä kaudella Terri esittää olevansa raskaana, mutta Willin saadessa selville, he eroavat. Terri yrittää saada useita kertoja Willin takaisin, mutta tajuaa pian jatkaa elämäänsä ilman häntä.


title: Luettelo televisiosarjan Glee hahmoista

text: Samuel "Sam" Evans (es. Chord Overstreet) on siirto-oppilas, joka liittyy glee-klubiin toisella tuotantokaudella. Hän ihastuu Quinniin, mutta he eroavat pian Quinnin ollessa uskoton. Sam muuttaa Kentuckyyn kesän aikana ja palattuaan takaisin Limaan, hän yrittää voittaa Mercedesin takaisin heidän kesäromanssinsa jälkeen. Neljännellä kaudella Sam alkaa seurustella Brittanyn kanssa, mutta suhde päättyy pian, ja valmistumisensa jälkeen Sam muuttaa New Yorkiin. New Yorkissa Sam yrittää mallinuraa ja palaa lyhyesti Mercedesin kanssa yhteen. Viimeisellä kaudella Sam on muuttanut takaisin Limaan ja avustaa nyt jalkapallovalmentaja Beistea McKinleyssä. Hän tapailee Rachelia, mutta suhde päättyy lyhyeen. Myöhemmin Sam alkaa ohjata McKinleyn kuoroa, kun koulusta tulee taidepainotteinen.


title: Luettelo televisiosarjan Glee hahmoista

text: Lucy "Quinn" Fabray (es. Dianna Agron) esitellään cheerlading-kerhon johtajana ja Finnin tyttöystävänä. Hän on ilkeä ja suosittu koulun keskuudessa. Hän synnyttää lapsen, mutta antaa sen adoptioon. Quinn seurustelee sarjan aikana useaan otteeseen Finnin ja Puckin kanssa, sekä toisella kaudella Sam Evansin kanssa. Kolmannella kaudella Quinn joutuu auto-onnettomuuteen, ja käyttää pyörätuolia osan kaudesta. Valmistuttuaan, hän jatkaa opiskelujaan Yalen yliopistossa. Quinn palaa viimeisellä kaudella auttamaan Rachelia ja Kurtia glee-klubin uudelleenperustamisessa.


title: Luettelo televisiosarjan Glee hahmoista

text: Finn Hudson (es. Cory Monteith) liittyy kuoroon Will Schuesterin pakosta. Hänet esitellään Quinnin poikaystävänä ja jalkapallojoukkueen pelinrakentajana. Hänellä on-off suhde Rachelin kanssa sarjan neljänteen tuotantokauteen asti. Valmistuttuaan Finn liittyy armeijaan, mutta palaa takaisin Limaan ohjaamaan kuoroa Willin ollessa poissa. Myöhemmin hän lähtee Limasta osallistuakseen Liman yliopiston opettajakoulutukseen. Monteith kuoli heinäkuussa 2013, joten hänelle ja hänen hahmolleen pidettiin tribuuttijakso vidennellä tuotantokaudella.


title: Luettelo televisiosarjan Glee hahmoista

text: Burt Hummel (es. Mike O'Malley) on Kurt Hummelin isä sekä Finn Hudsonin isäpuoli. Burtin vaimo kuoli Kurtin ollessa noin kahdeksan vuotias; toisella kaudella hän menee naimisiin Carole Hudsonin kanssa. Burt kuolee melkein sydänkohtaukseen, ja on koomassa tietyn aikaa. Kolmannella kaudella Burt hakee Yhdysvaltain kongressiin Suea vastaan, ja voittaa. Neljännellä kaudella selviää, että hänellä on syöpä, josta hän kuitenkin selviää.


title: Luettelo televisiosarjan Glee hahmoista

text: Kurt Elizabeth Hummel (es. Chris Colfer) esitellään jalkapallojoukkueen kiusaamana laulajana. Kurt tunnustaa olevansa homo, ja kiinnostuu myöhemmästä velipuolestaan Finn Hudsonista. Toisella tuotantokaudella Kurt siirtyy Dalton Academyyn, jossa hän tapaa tulevan poikaystävänsä, Blainen. Palattuaan takaisin McKinleyyn, Kurt hakee NYADA:aan, mutta ei pääse sisään. Hän kuitenkin muuttaa New Yorkiin, saa töitä Voguelta, ja pääsee myöhemmin myös NYADA:aan. Blaine ja Kurt eroavat neljännen kauden alussa, mutta sopivat ja menevät kihloihin viidennellä kaudella. Ennen viimeistä kautta he ovat kuitenkin eronneet ja Kurt tajuaa tehneensä virheen. Kurt palaa takaisin Limaan, ja auttaa Rachelia herättämään McKinleyn glee-klubin osana hänen työssäoppimistaan. Hän yrittää voittaa Blainen takaisin, onnistuen, ja he menevät naimisiin.


title: Luettelo televisiosarjan Glee hahmoista

text: Mercedes Jones (es. Amber Riley) esitellään diivana ja muotitetoisena kuoron jäsenenä. Hän yrittää näyttää koko sarjan ajan olevansa yhtä lahjakas kuin kuoron tähti, Rachel Berry. Kolmannella kaudella Sam yrittää voittaa Mercedesin takaisin heidän kesäromanssinsa jälkeen, mutta pyrkimyksistä huolimatta heistä ei ikinä tule paria. Valmistuttuaan, hän muuttaa Los Angelesiin opiskelemaan UCLA:an ja toimii taustalaulajana. Hän luopuu haaveestaan saada oma albumi riideltyään tuottajansa kanssa. Viidennellä kaudella Mercedes muuttaa New Yorkiin, ja alkaa omatoimisesti tuottaa albumiaan, jota hän myy kiertueilla Brittanyn ja Santanan kanssa.


title: Luettelo televisiosarjan Glee hahmoista

text: Santana Lopez (es. Naya Rivera) on cheerleader, joka liittyy kuoroon vakoillakseen sitä Suen pyynnöstä. Santana kasvattaa tunteitaan Brittany Pierceä kohtaan sarjan ensimmäisillä kausilla, ja kolmannella kaudella pari alkaa seurustella Santanan hyväksyttyä itsensä. Neljännellä kaudella Santana aloittaa opiskelut Louisvillen yliopiston cheerleading-linjalla, mutta päättää lopettaa ja muuttaa New Yorkiin. New Yorkissa hän työskentelee sekä tarjoilijana että näyttelijänä. Viimeisellä kaudella Santana kosii Brittanya, ja he menevät naimisiin.


title: Luettelo televisiosarjan Glee hahmoista

text: Ryder Lynn (es. Blake Jenner) esitellään neljännellä kaudella toisen vuoden opiskelijana McKinleyn koulussa, joka myöhemmin liittyy glee-klubiin saatuaan koulun musikaalin pääosan. Ryderilla on tunteita Marleya kohtaan, mutta hän ei saa vastakaikua. Hän tapaa netissä tytön nimeltä Katie, joka paljastuu Uniqueksi. Ryder joutuu toiseen kouluun, kun glee-klubi lakkautetaan ja Suesta tulee koulun uusi rehtori. Jenner pääsi sarjaan voitettuaan "The Glee Project" -ohjelman toisen tuotantokauden.


title: Luettelo televisiosarjan Glee hahmoista

text: Brittany Susan Pierce (es. Heather Morris) on cheerleader, joka liittyy kuoroon vakoillakseen sitä Suen pyynnöstä. Hän on biseksuaali ja hänet kuvaillaan yleensä tyhmänä. Kolmannella kaudella Brittany alkaa seurustella Santana Lopezin kanssa. Brittany jää luokalle alhaisen keskiarvonsa vuoksi, muttaa pääsee kuitenkin MIT:in yliopistoon kesken lukukautensa. Hän valmistuu lopulta koulusta vidennellä kaudella palattuaan yliopistosta. Viimeisellä kaudella Brittany menee naimisiin Santanan kanssa.


title: Luettelo televisiosarjan Glee hahmoista

text: Emma Pillsbury (es. Jayma Mays) on koulun opinto-ohjaaja, jolla on OCD. Kahdella ensimmäisellä kaudella Emma kokeilee seurustelua Kenin ja Carlin kanssa, mutta suhteet jäävät lyhyiksi. Koko sarjan ajan hänellä on tunteita Will Schuesteria kohtaan, mutta vasta kolmannella kaudella he päätyvät yhteen, lopulta naimisiin. Myöhemmin hän saa lapsen Willin kanssa, jonka he nimeävät Finn Hudsonin mukaan.


title: Luettelo televisiosarjan Glee hahmoista

text: Jacob "Jake" Puckerman (es. Jacob Artist) on Puckin velipuoli. Jake nähdään velipuolensa tavoin usein rötöstelemässä ja naisten seurassa. Puck saa Jaken liittymään glee-klubiin, ja auttaa häntä naisongelmissaan. Jake ihastuu Marleyyn ja he alkavat seurustella, kunnes Jake pettää häntä. Sue siirtää Jaken toiseen kouluun, kun McKinleyn glee-klubi lakkautetaan.


title: Luettelo televisiosarjan Glee hahmoista

text: Noah "Puck" Puckerman (es. Mark Salling) esitellään McKinleyn kiusaajana ja Finnin parhaana ystävänä. Hän liittyy kuoroon Quinn Fabrayn takia, vaikka aluksi ajattelee sen olevan homoille ja luusereille. Puck on naistenmies ja hänet nähdäänkin useiden eri naisystävien kanssa sarjan aikana. Valmistuttuaan, Puck liittyy ilmavoimiin kunnioittaakseen edesmennyttä ystäväänsä Finniä. Myöhemmin hän palaa takaisin yhteen Quinnin kanssa ja auttaa glee-klubia saamaan lisää jäseniä.


title: Luettelo televisiosarjan Glee hahmoista

text: Marley Rose (es. Melissa Benoist) on McKinleyn entinen opiskelija ja entinen glee-klubin jäsen. Hänet esitellään köyhänä, koulun keittäjän tyttärenä, jolla on huono itsetunto. Myöhemmin hän sairastuu myös bulimiaan. Marley kirjoittaa omia kappaleitaan, joista osa on esitetty kuorossa. Hän alkaa seurustella Jaken kanssa, mutta pari eroaa kun Marley huomaa Jaken olleen uskoton. Marley joutuu vaihtamaan koulua Suen takia, kun McKinleyn kuoro lakkautetaan.


title: Luettelo televisiosarjan Glee hahmoista

text: William "Will" Schuester (es. Matthew Morrison) esitellään uutena McKinleyn glee-klubin johtajana. Hän toimi myös koulun espanjanopettajana ennen siirtymistään historianopettajaksi. Ensimmäisellä kaudella Will on naimisissa Terrin kanssa, mutta erottuaan, hän menee uudelleen naimisiin Emman kanssa. Hän on luonteeltaan kiltti, lempeä ja hieman naiivi, ja pitää hyvää huolta lähimmäisistään. Myöhemmin Will saa lapsen Emman kanssa, jonka he nimeävät edesmenneen Finn Hudsonin mukaan. Viimeisellä kaudella hän ohjaa lyhyesti Vocal Adrenalien kuoroa, mutta palaa pian takaisin McKinleyyn rehtoriksi.


title: Luettelo televisiosarjan Glee hahmoista

text: Susan Rodham "Sue" Sylvester (es. Jane Lynch) esitellään McKinleyn cheerleading-valmentajana, joka yrittää koko sarjan ajan tuhota glee-klubin. Yrityksistään huolimatta, Sue ei saa tuhottua kuoroa koskaan pysyvästi. Suella oli sisko nimeltä Jean, joka kuolee toisen tuotantokauden lopulla. Kolmannella kaudella selviää, että hän on raskaana ja synnyttää myöhemmin tyttövauvan. Sue erotetaan McKinleystä salailujensa taki, ja hänestä tulee Vocal Adrenalinen ohjaaja lyhyeksi aikaa. Monien vuosien jälkeen selviää, että Suesta on tullut Yhdysvaltain varapresidentti.


title: Luettelo televisiosarjan Glee hahmoista

text: Kitty Wilde (es. Becca Tobin) on cheerleader, joka liittyy myöhemmin koulun glee-klubiin. Kauden alussa hän seurustelee Jaken kanssa, mutta suhde päättyy lyhyeen. Hän on luonteeltaan manipuloiva ja ilkeä, ja hän aiheuttaakin Marleylle bulimian menetettyään koulun musikaalin pääosan hänelle. Viidennellä kaudella hänen luonteensa muuttuu ystävällisemmäksi ja avoimemmaksi, ja hän alkaa seurustella Artien kanssa. Suhde Artien kanssa päättyy lyhyeen, kun Artie muuttaa New Yorkiin.


title: Luettelo televisiosarjan Glee hahmoista

text: Seuraava luettelo on sivuhenkilöistä aakkosjärjestyksessä sukunimen mukaan.


title: Luettelo televisiosarjan Glee hahmoista

text: Azimio Adams


title: Luettelo televisiosarjan Glee hahmoista

text: Azimio Adams (es. James Earl III) on McKinleyn jalkapallojoukkueen pelaaja ja yksi koulun kiusaajista. Hänet nähdään usein Karofskyn kanssa kiusaamassa muita, eritoten Finniä ja Kurtia.


title: Luettelo televisiosarjan Glee hahmoista

text: Jacob Ben Israel


title: Luettelo televisiosarjan Glee hahmoista

text: Jacob Ben Israel (es. Josh Sussman) on koulun sanomalehden toimittaja ja oman juorubloginsa kirjoittaja. Jacob on ihastunut Racheliin, ja hän yrittää useaan otteeseen kehittää suhdettaan Racheliin, vaikka Rachel ei tunne samoin. Ensimmäisellä kaudella hän liittyy glee-klubiin hetkeksi, jotta se voisi esiintyä karsinnoissa. Sarjan ensimmäiset jaksot alkavat yleensä Jacobin selostuksella viime kauden tapahtumista.


title: Luettelo televisiosarjan Glee hahmoista

text: Bree


title: Luettelo televisiosarjan Glee hahmoista

text: Bree (es. Erinn Westbrook) esitellään McKinleyn cheerleadering-kerhon kapteenina viidennellä tuotantokaudella. Hän pilailee Uusien Tuulien jäsenten kanssa, muun muassa nöyryyttämällä Tinaa hänen tanssijaisissaan ja viettelemällä Jaken. Bree kertoo tulleensa raskaaksi Jakelle, mutta kysessä olikin ollut väärä hälytys.


title: Luettelo televisiosarjan Glee hahmoista

text: Rory Flanagan


title: Luettelo televisiosarjan Glee hahmoista

text: Rory Flanagan (es. Damian McGinty) on irlantilainen vaihto-oppilas, joka yöpyy Brittany Piercen kotona. Rory ihastuu Brittanyyn heti ensikättelyssä, mutta Brittanyn antaessa rukkaset, hän kehittää suhteen Sugar Mottaan. Rory lähtee takaisin Irlantiin kolmannen tuotantokauden lopulla.


title: Luettelo televisiosarjan Glee hahmoista

text: Joe Hart


title: Luettelo televisiosarjan Glee hahmoista

text: Joe Hart (es. Samuel Larsen) esitellään McKinleyn uutena siirto-oppilaana, joka käy koulun Jeesuskerhoa. Myöhemmin hän liittyy myös glee-klubiin Quinnin suostuteltua hänet. Joe kehittää läheisen ystävyyssuhteen Quinniin ja auttaa häntä kuntoutumaan hänen onnettomuutensa jälkeen. Suhde ei kuitenkaan kehity ihastusta pidemmälle.


title: Luettelo televisiosarjan Glee hahmoista

text: Jane Hayward


title: Luettelo televisiosarjan Glee hahmoista

text: Jane Hayward (es. Samantha Marie Ware) on McKinleyn glee-klubin jäsen kuudennella tuotantokaudella. Hän haluaa alun perin olla Kultakurkku Daltonin poikakoulussa, mutta joutuu torjutuksi ja siirtyy McKinleyyn. Jane muodostaa läheisen ystävyyssuhteen Mason McCarthyn kanssa, ja he alkavat seurustella.


title: Luettelo televisiosarjan Glee hahmoista

text: Becky Jackson


title: Luettelo televisiosarjan Glee hahmoista

text: Becky Faye Jackson (es. Lauren Potter) on Downin syndrooman omistava cheerleader McKinleyn koulussa. Hänet esitellään sosiaalisen piirin ulkopuolella olevana hylkiönä, jolla ei ole ystäviä. Hän pyrkii kuitenkin cheerleading-kerhoon ja pääsee sisään. Becky toimii Suen käskyläisenä koko sarjan ajan, ollen myös osan ajasta hänen sihteerinsä. Hän on luonteeltaan Suen kaltainen, kiero ja juonitteleva, joka keksii röyhkeitä sanontoja glee-klubin jäsenistä.


title: Luettelo televisiosarjan Glee hahmoista

text: Dave Karofsky


title: Luettelo televisiosarjan Glee hahmoista

text: Dave Karofsky (es. Max Adler) esitellään McKinleyn jalkapallojoukkueen jäsenenä ja yhtenä koulun kiusaajista. Toisella tuotantokaudella selviää, että Dave kiusaa glee-klubin jäseniä, eritoten Kurtia, koska on itse kaappihomo. Hän aloittaa matkansa kohti itsehyväksyntää perustamalla kouluun kiusaamisvastaisen -kerhon ja myöhemmin vaihtamalla koulua. Dave kehittää tunteitaan Kurtia kohtaan joutuen kuitenkin torjutuksi, ja yrittää itsemurhaa. Myöhemmin hän alkaa seurustella Blaine Andersonin kanssa, mutta suhde päättyy lyhyeen.


title: Luettelo televisiosarjan Glee hahmoista

text: Madison McCarthy


title: Luettelo televisiosarjan Glee hahmoista

text: Madison McCarthy (es. Laura Dreyfuss) on cheerleader McKinleyn koulussa kuudennella tuotantokaudella. Hän liittyy glee-klubiin yhdessä veljensä Masonin kanssa, johon hänellä on hyvin läheinen side. Madison suuttuu veljelleen, kun hän menee treffeille Janen kanssa. He sopivat kuitenkin riitansa, ja Madison pahoittelee asennettaan veljensä suhteeseen.


title: Luettelo televisiosarjan Glee hahmoista

text: Mason McCarthy


title: Luettelo televisiosarjan Glee hahmoista

text: Mason McCarthy (es. Billy Lewis Jr.) on cheerleader McKinleyn koulussa kuudennella tuotantokaudella. Hän liittyy glee-klubiin yhdessä siskonsa Madisonin kanssa. Hän ihastuu Jane Haywardiin, ja he alkavat pian seurustella epäonnistuneiden yritysten jälkeen.


title: Luettelo televisiosarjan Glee hahmoista

text: Roderick Meeks


title: Luettelo televisiosarjan Glee hahmoista

text: Roderick Meeks (es. Noah Guthrie) on Chicagosta kotoisin oleva siirto-oppilas kuudennella tuotanokaudella. Rachel kinnittää huomionsa häneen saatuaan selville, että ilmastointikanavan kautta kulkeutuva lahjakas mysteeriääni on hänen, ja hän liittyy glee-klubiin sen ensimmäisenä jäsenenä. Hän valmistuu sarjan viimeisessä jaksossa, ja nähdään viisi vuotta myöhemmin muiden kuorolaisten kanssa katsomassa Rachelin Tony-voittoa.


title: Luettelo televisiosarjan Glee hahmoista

text: Sugar Motta


title: Luettelo televisiosarjan Glee hahmoista

text: Sugar Motta (es. Vanessa Lengies) hakee glee-klubiin kolmannella tuotantokaudella, mutta joutuu torjutuksi huonojen laulutaitojensa takia. Hänen rikas isänsä perustaa kouluun toisen glee-klubin, johon hän liittyy. Hän palaa kuitenkin lopulta Uusiin Tuuliin, kun heidän oma glee-klubinsa häviää kisat. Sugar on luonteeltaan suorasanainen, jonka hän selittää itse todentamallaan Aspergerin syndroomalla. Hän kehittää sarjan aikana tunteita Artieen ja Roryyn, mutta ei etene kummankaan kanssa lyhyttä seurustelua pidemmälle.


title: Luettelo televisiosarjan Glee hahmoista

text: Myron Muskovitz


title: Luettelo televisiosarjan Glee hahmoista

text: Myron Muskovitz (es. J.J. Totah) on ylitarkastaja Bob Harrisin sisarenpoika ja Uusien Tuulien nuorin jäsen. Hän aikoo esittää esityksen bar mitsvassaan ja kaipaa Uusien Tuulien apua. Nuoresta iästään huolimatta, hän liittyy McKinleyyn ja sen kuoroon suhteidensa avulla.


title: Luettelo televisiosarjan Glee hahmoista

text: Spencer Porter


title: Luettelo televisiosarjan Glee hahmoista

text: Spencer Porter (es. Marshall Williams) on jalkapallonpelaaja, joka liittyy glee-klubiin kuudennella tuotanokaudella. Hän yrittää iskeä Roderickin ystävää Alistairia, mutta epäonnistuu yrityksissään. Hän saa kuitenkin selville, että Alistairilla on tunteita häntä kohtaan, ja saa suostuteltua hänet glee-klubiin suudelman avulla.


title: Luettelo televisiosarjan Glee hahmoista

text: Matt Rutherford


title: Luettelo televisiosarjan Glee hahmoista

text: Matt Rutherford (es. Dijon Talton) on McKinleyn jalkapallonpelaaja ja glee-klubin jäsen ensimmäisellä kaudella. Hän vaihtaa koulua ennen toista tuotantokautta. Matt palaa kuudennella tuotantokaudella, ja esittää lyhyen tanssisarjan Miken kanssa.


title: Luettelo televisiosarjan Glee hahmoista

text: Lauren Zizes


title: Luettelo televisiosarjan Glee hahmoista

text: Lauren Zizes (es. Ashley Fink) liittyy glee-klubiin toisella tuotantokaudella, vaikka aluksi ajatteleekin sen olevan tyhmää. Hän ystävystyy kuorolaisten kanssa, eritoten Puckin, jonka kanssa hän kehittää lyhyen seurustelusuhteen. Hänet esitellään sarjan alussa ulkopuolisena ja katkerana sivuhenkilönä, mutta tarinan edetessä, hänestä kuoriutuu itsevarma ja vahva painijoukkueen jäsen.


title: Luettelo televisiosarjan Glee hahmoista

text: Muut McKinleyn oppilaat


title: Luettelo televisiosarjan Glee hahmoista

text: Shelby Corcoran


title: Luettelo televisiosarjan Glee hahmoista

text: Shelby Corcoran (es. Idina Menzel) esitellään Vocal Adrenalinen johtajana ja Rachel Berryn biologisena äitinä. Hän adoptoi Quinnin ja Puckin lapsen, ja jättää sitten Vocal Adrenalinen. Shelby palaa takaisin kolmannella tuotantokaudella saadessaan töitä McKinleyn tyttökuoron johtajana, ja kehittää lyhyen suhteen Puckin kanssa. Kuoro kuitenkin lopetetaan, ja Shelby lähtee New Yorkiin pitämään Broadway-päiväkerhoa. Menzel valittiin rooliin fanikampanjan seurauksena, jossa hänen ja Michelen yhdennäköisyyttä kommentoitiin.


title: Luettelo televisiosarjan Glee hahmoista

text: Rehtori Figgins


title: Luettelo televisiosarjan Glee hahmoista

text: Rehtori Figgins (es. Iqbal Theba) esitellään McKinleyn rehtorina. Hän on menettänyt rehtorinpaikkansa Suelle kahdesti; toisella tuotantokaudella ja kuudennella tuotantokaudella valheellisten lähteiden takia, saaden työpaikan koulun vahtimestarina.


title: Luettelo televisiosarjan Glee hahmoista

text: Holly Holliday


title: Luettelo televisiosarjan Glee hahmoista

text: Holly Holliday (es. Gwyneth Paltrow) esitellään McKinleyn uutena espanjan sijaisopettajana Willin ollessa poissa. Holly päättää sijaisopettaa myös glee-klubia, ja pian kaikki kuorolaiset rakastuvat hänen opetustapoihinsa. Holly kehittää lyhyen seurustelusuhteen Willin kanssa. Suhde kuitenkin päättyy, kun Holly muuttaa Clevelandiin opettamaan ranskaa. Holly palaa viidennellä tuotantokaudella pelastaakseen lakkauttamisen alla olevan glee-klubin, siinä kuitenkaan onnistumatta.


title: Luettelo televisiosarjan Glee hahmoista

text: Sandy Ryerson


title: Luettelo televisiosarjan Glee hahmoista

text: Sandy Ryerson (es. Stephen Tobolowsky) on McKinleyn glee-klubin entinen johtaja ja paikallinen huumekauppias. Hän liityy lyhytaikaisesti lauluryhmään nimeltä Acafellas, joka kuitenkin lakkautetaan. Sandy yrittää tuhota glee-klubin toisella tuotantokaudella yhdessä Suen värväämien ihmisten kanssa. Hän kuitenkin perääntyy, kun kuulee Mercedesin laulavan yhden hänen lempikappaleistaan.


title: Luettelo televisiosarjan Glee hahmoista

text: Ken Tanaka


title: Luettelo televisiosarjan Glee hahmoista

text: Ken Tanaka (es. Patrick Gallagher) on McKinleyn jalkapallojoukkueen entinen valmentaja ja yksi lauluryhmä Acafellasin entisistä jäsenistä. Ken ihastuu Emma Pillsburyyn, vaikka ei saa vastakaikua. He kuitenkin päätyvät kihloihin, vaikka Ken myöhemmin jättää Emman. Hän lopettaa jalkapallojoukkueen valmennuksen ennen toista tuotantokautta saadessaan hermoromahduksen.


title: Luettelo televisiosarjan Glee hahmoista

text: Roz Washington


title: Luettelo televisiosarjan Glee hahmoista

text: Roz Washington (es. NeNe Leakes) esitellään McKinleyn uimajoukkueen valmentajana. Hän on saanut olympia-mitalin vuoden 2008 taitouinnista Pekingin Olmypialaisista. Roz ottaa erotetun Suen paikan cheerleading-joukkueen valmentajana. Kun Sue palaa koulun rehtorina, hän odottaa, että Roz vie joukkueensa mestaruusvoittoon taatakseen paikkansa koulun kerho-ohjelmistossa. Roz voittaa lopulta cheerleading-kisojen finaalin, ja saa jäädä valmentamaan joukkuettaan.


title: Luettelo televisiosarjan Glee hahmoista

text: Muu McKinleyn opetushenkilökunta


title: Luettelo televisiosarjan Glee hahmoista

text: Jean Baptiste


title: Luettelo televisiosarjan Glee hahmoista

text: Jean Baptiste (es. Skylar Astin) on kilpakuoro Äänijytkyn päälaulaja. He esiintyvät viidennen tuotantokauden kuorofinaaleissa, sijoittuen ensimmäisiksi.


title: Luettelo televisiosarjan Glee hahmoista

text: Clint


title: Luettelo televisiosarjan Glee hahmoista

text: Clint (es. Max George) on kilpakuoro Vocal Adrenalinen päälaulaja kuudennella tuotantokaudella. Hän on hyvin vastahakoinen Willin opetusmetodeille, ja tekee mitä vain voittaakseen kuorokisat. Will potkii hänet Vocal Adrenalinesta, vaikka rehtori palauttaakin hänet myöhemmin kuoroon.


title: Luettelo televisiosarjan Glee hahmoista

text: Sunshine Corazon


title: Luettelo televisiosarjan Glee hahmoista

text: Sunshine Corazon (es. Charice Pempengco) on McKinleyn vaihto-oppilas Filippiineiltä. Hän päättää liittyä kuoroon Rachelin ehdotuksesta, mutta joutuu vedätetyksi. Hän liittyy kilpakuoro Vocal Adrenalineen, kun saa vastapalveluna pysyvän asuinpaikan Yhdysvaltoihin. Sunshine vierailee McKinleyssä osallistuakseen glee-klubin järjestämään rahankeräykseen luvatessaan saada Twitter-seuraajansa paikalle. Hän ei kuitenkaan saa tehtäväänsä loppuun, kun Dustin Goolsby keskeyttää hänen aikeensa. Toisen tuotantokauden lopussa Rachel ja Sunshine sopivat riitansa, kun Rachel auttaa häntä voittamaan lavapelkonsa.


title: Luettelo televisiosarjan Glee hahmoista

text: Dustin Goolsby


title: Luettelo televisiosarjan Glee hahmoista

text: Dustin Goolsby (es. Cheyenne Jackson) on entinen kilpakuoro Vocal Adrenalinen johtaja. Hän on yksi Suen värväämistä ihmisistä tavoitteenaan tuhota glee-klubi toisella tuotantokaudella. Hän on luonteeltaan turhamainen ja ylimielinen, ja näyttää inhoavan Williä.


title: Luettelo televisiosarjan Glee hahmoista

text: Harmony


title: Luettelo televisiosarjan Glee hahmoista

text: Harmony (es. Lindsay Pearce) esitellään kolmannella tuotantokaudella yhtenä NYADA:an pyrkivistä laulajista. Hänen kerrotaan olleen tekemisissä showalalla jo lapsesta alkaen. Hän esiintyy aluekisoissa kuoronsa päälaulajana, ja sijoittuu lopulta kolmanneksi. Pearce sijoittui toiseksi "The Glee Projectissa", jonka kautta hän pääsi sarjaan.


title: Luettelo televisiosarjan Glee hahmoista

text: Grace Hitchens


title: Luettelo televisiosarjan Glee hahmoista

text: Grace Hitchens (es. Eve Jeffers) esiintyy ensimmäisellä tuotantokaudella Jane Addamsin koulun glee-klubin johtajana. Sue antaa hänelle Uusien Tuulien kappalelistan aikeissaan tuhota Uudet Tuulet. Grace ottaa vastaan listan, mutta katuu myöhemmin päätöstään. Hän on aikeissa kertoa huijauksestaan ennen voittajan valintaa, mutta myöhästyy; Uudet Tuulet kuitenkin voittavat.


title: Luettelo televisiosarjan Glee hahmoista

text: Sebastian Smythe


title: Luettelo televisiosarjan Glee hahmoista

text: Sebastian Smythe (es. Grant Gustin) esitellään kolmannella tuotantokaudella Kultakurkkujen uutena päälaulajana. Hän esiintyy konnana, joka yrittää voittaa Blainen itselleen, siinä kuitenkaan onnistumatta. Möyhemmin hänen paikkansa ottaa Hunter Clarington, ja hänet alennetaan taustalaulajaksi. Hunter jää kuitenkin kiinni huumeongelmistaan ja Sebastian saa paikkansa takaisin.


title: Luettelo televisiosarjan Glee hahmoista

text: Jesse St. James


title: Luettelo televisiosarjan Glee hahmoista

text: Jesse St. James (es. Jonathan Groff) esitellään Vocal Adrenalinen päälaulajana. Hän alkaa seurustella Rachelin kanssa, siirtyen lopulta lyhyeksi aikaa Uusiin Tuuliin. Hän eroaa pian Rachelista nöyryyttämällä hänet McKinleyn parkkipaikalla. Jesse palaa vuoden päästä pyytääkseen anteeksi Rachelilta ja elvyttääkseen suhteensa häneen. Rachel valitsee kuitenkin Finnin hänen sijastaan. Hänet nähdään myöhemmin Vocal Adrenalinen uutena johtajana. Jesse palaa kuudennella tuotantokaudella ja elvyttää suhteensa Racheliin. Ajan kuluessa selviää, että he ovat menneet naimisiin ja eivät malta odottaa, että saavat lapsen.


title: Luettelo televisiosarjan Glee hahmoista

text:
Muut kilpakuorojen henkilöt
Kendra Giardi


title: Luettelo televisiosarjan Glee hahmoista

text: Kendra Giardi (es. Jennifer Aspen) on Terrin sisko. Hänellä on äänekkäät kolmoset miehensä kanssa. Hän vaikuttaa vahvasti Terrin päätöksiin ja olettaa katastrofia, jos Terri kertoo Willille salaisuuksistaan. Kun Terri on valeraskaana, hän ja Kendra kiristävät lääkäriään, jotta voisivat todistaa Willille vauvan aitouden. Myöhemmin hän antaa Quinnin vahtia kolmea lastaan testatakseen hänen lastenhoitotaitojaan, onnistuen siinä yllättävän hyvin.


title: Luettelo televisiosarjan Glee hahmoista

text: Carl Howell


title: Luettelo televisiosarjan Glee hahmoista

text: Carl Howell (es. John Stamos) on Emman entinen ex-mies ja hammaslääkäri. Hän vieraili glee-klubissa lyhyesti esittääkseen roolia koulun musikaalissa ja auttoi Emmaa pakko-oireessaan. Hän ja Emma alkavat seurustella ensimmäisellä kaudella ja menevät myöhemmin naimisiin. He kuitenkin mitätöivät liiton pian, kun Emma paljastaa tunteensa Williin.


title: Luettelo televisiosarjan Glee hahmoista

text: Carole Hudson


title: Luettelo televisiosarjan Glee hahmoista

text: Carole Hudson (es. Romy Rosemont) on edesmenneen Finnin äiti, Kurtin äitipuoli ja Burtin vaimo. Hänellä oli lyhyt suhde pihahoitajan kanssa Finnin ollessa pieni. Kurt järjestää Carolen ja Burtin treffeille päästäkseen lähemmäs Finniä. Suhde jatkuu, ja toisella tuotantokaudella he menevät naimisiin. Carole menettää poikansa viidennellä tuotantokaudella, ja liittyy Uusien Tuulien kannustajaksi kuorofinaaleihin, joissa Uudet Tuulet pitävät kunnionosoituksen Finnille.


title: Luettelo televisiosarjan Glee hahmoista

text: Millie Rose


title: Luettelo televisiosarjan Glee hahmoista

text: Millie Rose (es. Trisha Rae Stahl) on McKinleyn keittäjä ja Marley Rosen äiti. Millie on luonteeltaan kiltti, kannustava ja hyväsydäminen. Hän on yksinhuoltajaäiti, joka työskentelee kovasti taatakseen perheelleen ruoan. Hän yrittää laihduttamista Marleyn kanssa, kun Marley tuntee ettei mahdu enää esintymisasuihinsa.


title: Luettelo televisiosarjan Glee hahmoista

text: Jean Sylvester


title: Luettelo televisiosarjan Glee hahmoista

text: Jean Sylvester (es. Robin Trocki) esitellään Suen isosiskona. Hänellä on Downin syndrooma ja hän asuu palvelutalossa. Sairautensa takia, hänen vanhempansa kohtelivat häntä kaltoin, mikä johti hänen läheisyyteen Suen kanssa. Jean kuolee toisen tuotantokauden lopulla jaksossa "Hautajaiset".


title: Luettelo televisiosarjan Glee hahmoista

text:
Muut McKinleyn opiskelijoiden ja opetushenkilökunnan perheet
Biff McIntosh


title: Luettelo televisiosarjan Glee hahmoista

text: Biff McIntosh (es. Chace Crawford) on Yalen opiskelija, joka esitellään Quinnin uutena poikaystävänä. Quinn paljastaa, että ei ole kertonut poikaystävälleen menneisyydestään. Kun Biff saa selville Quinnin menneisyydestä, hän suuttuu ja nimittelee Quinnia. Puck kuulee sanat, ja heittää Biffin roskikseen. Myöhemmin Quinn ja Biff eroavat, ja Biff palaa yksin takaisin Yaleen.


title: Luettelo televisiosarjan Glee hahmoista

text: Rod Remington


title: Luettelo televisiosarjan Glee hahmoista

text: Rod Remington (es. Bill A. Jones) on toinen Ohion uutisankkureista WOHN News 8-kanavalla. Hänellä oli lyhyt suhde Sue Sylvesterin kanssa, mutta joutuu kiinni pettämisestä uutisankkuriparinsa kanssa. Hän on toiminut myös yhtenä Uusien Tuulien kuorokisojen tuomareista yhteensä kolmessa eri kisassa.


title: Luettelo televisiosarjan Glee hahmoista

text: April Rhodes


title: Luettelo televisiosarjan Glee hahmoista

text: April Rhodes (es. Kristin Chenoweth) on entinen McKinleyn glee-klubin jäsen ja Will Schuesterin lukioihastus. Hänet esitellään Broadwayllä epäonnistuneena laulajana, josta on kehkeytynyt köyhä ja juoppo. Will auttaa hänet takaisin jaloilleen, ja tekee myöhemmin hänelle vastapalveluksen; April yrittää pelastaa Willin ohjaamaa glee-klubia, siinä kuitenkaan onnistumatta.


title: Luettelo televisiosarjan Glee hahmoista

text: Bryan Ryan


title: Luettelo televisiosarjan Glee hahmoista

text: Bryan Ryan (es. Neil Patrick Harris) on Willin entinen lukiokaveri. Hän on kaksi vuotta Williä vanhempi ja oli Willin mukaan koulun naistenmies. Bryan yrittää tuhota glee-klubin yhdeksän vuotta myöhemmin, tajutessaan sen tärkeämättömyyden. Hän kuitenkin jättää suunnitelmansa, kun Will näyttää hänelle taiteiden merkityksen antamalla musikaaliroolinsa hänelle.


title: Luettelo televisiosarjan Glee hahmoista

text: Muut McKinleyn opiskelijoiden ja opetushenkilökunnan tuttavat


title: Pietarin läntinen ohitustie

text: Pietarin läntinen ohitustie eli ZSD () on Venäjällä Pietarin kaupungin halkaiseva maksullinen moottoritie, joka yhdistyy etelässä Pietarin kehätiehen ja pohjoisessa Valkeasaaressa valtatiehen A 181 ja edelleen Suomeen johtavaan valtatiehen M10.


title: Pietarin läntinen ohitustie

text: Tien pituus on 46,6 km ja siinä on 4–8 kaistaa. Sen ensimmäisen osan rakentaminen aloitettiin vuonna 2005. Suurin nopeusrajoitus on 110 km/h. Tie on jaettu 3 osuuteen:Moottoritiellä tienkäyttömaksut maksetaan tietullien tarkastuspisteillä. Tie on jaettu 5 hintavyöhykkeeseen: eteläinen osuus kuuluu vyöhykkeisiin 1 ja 2 ja pohjoinen osuus vyöhykkeisiin 3, 3a ja 4. Ajoneuvokohtainen hinnoittelu on jaettu 4 eri hintaluokkaan. Lisäksi yöllä (0:00–6:00) hinnoittelu on halvempi kuin päivällä (6:00–0:00).


title: Masuda

text: Masuda on muun muassa seuraavien henkilöiden sukunimi:


title: UEFA Super Cup 2015

text: UEFA Super Cup 2015 oli järjestyksessään 40. UEFA Super Cup. Se pelattiin 11. elokuuta 2015 Boris Paitšadzen stadionilla, Tbilisissä. Ottelussa kohtasivat Mestarien liigan kauden 2014–2015 voittaja FC Barcelona ja Eurooppa-liigan kauden 2014–2015 voittaja Sevilla FC. Barcelona voitti ottelun jatkoajan jälkeen 5–4.


title: UEFA Super Cup 2015

text: UEFA ilmoitti ensin pelipaikaksi Mikheil Meskhi Stadiumin, joka sijaitsee myös Tbilisissä. Myöhemmin ottelu siirrettiin Boris Paitšadzen stadionille.


title: Nils Larsen

text: Nils Larsen (19. kesäkuuta 1900 Sandar, Norja – 29. syyskuuta 1976 Sandefjord, Norja) oli norjalainen merikapteeni ja valaanpyytäjä. Hän oli mukana useilla Antarktikselle suuntautuneilla tutkimusmatkana ja toimi myös niillä kapteenina. Larsen oli myös ensimmäinen ihminen, joka astui maihin .


title: Nils Larsen

text: Larsen syntyi Sandarissa 1900. Merille hän lähti vuonna 1915. Hän suoritti 1927 korkeimman kansipäällystön kokeen ja liittyi Thor Dahlin yritykseen, jossa työskenteli koko uransa.


title: Nils Larsen

text: Larsen oli "Norvegian" perämiehenä 1927–1928 ensimmäisellä Lars Christensenin lähettämällä Antartiksen-tutkimusmatkalla. Matkalla oli Norjan hallituksen virallinen lupa ottaa Norjan nimiin valtaamattomat maat. Retkikunta julisti Bouvet’nsaaren kuuluvan Norjalle 1. joulukuuta 1927.


title: Nils Larsen

text: "Norvegian" toisella tutkimusmatkalla 1928–1928 Larsen oli laivan kapteenina. Retkikunta julisti Norjalle 2. helmikuuta 1929, ja Larsen oli ensimmäinen ihminen, joka vieraili saaren maaperällä. Hän oli kapteenina myös vuosina 1929–1930 ja 1930–1931 tehdyillä, Hjalmar Riiser-Larsenin johtamilla matkoilla. Matkojen aikana kartoitettiin Kuningatar Maudin maata, jota Norja vaati itselleen vuonna 1939.


title: Nils Larsen

text: Larsen oli 1933–1934 ensimmäisenä perämiehenä "Thorshavn"-aluksella tehdyllä tutkimusmatkalla, joka oli viimeinen Christensenin rahoittama. Larsen oli myös tarkkailijana sen aikana tehdyllä lennolla, jota ohjasi Alf Gunnestad.


title: Nils Larsen

text: Larsen oli uudestaan kapteenina 1947–1948, jolloin norjalaisten valaanpyyntiyritysten liitto järjesti tutkimusmatkan "Brategg"-aluksella. Se tehtiin yhteistyönä Norjan maantietellisen seuran kanssa, ja sitä pidettiin Maudheim-tutkimusmatkan valmisteluna.


title: Hugo Manninen

text: Hugo Teofilus Manninen (5. elokuuta 1902 Taipalsaari – 26. marraskuuta 1990 Varkaus) oli suomalainen myymälänhoitaja ja Suomen kansan demokraattisen liiton kansanedustaja.


title: Hugo Manninen

text: Mannisen vanhemmat olivat vaatturi Walter Manninen ja Hilma Maria Tolmunen. Hän kävi kansakoulun ja työskenteli harjoittelijana, myyjänä ja myymälänhoitajana osuusliikkeissä muun muassa Kiuruvedellä, Maaningalla, Tervossa ja Leppävirralla vuosina 1918–1937. Hän oli sitten Osuusliike Työn Voiman myymälänhoitajana Varkaudessa 1937–1938 ja 1940–1945 sekä myymäläntarkastajana Enson osuusliikkeessä 1938–1940.


title: Hugo Manninen

text: Manninen oli Suomen kansan demokraattisen liiton kansanedustajana 1945–1970 edustaen Kuopion läänin läntistä vaalipiiriä 1945–1962 ja Kuopion läänin vaalipiiriä 1962–1970. Hän oli myös eduskunnan pankkivaltuusmiehenä ja toimi presidentin valitsijamiehenä vuosien 1950, 1956, 1962 ja 1968 presidentinvaaleissa. Manninen oli lisäksi Varkauden kauppalan- ja kaupunginvaltuuston jäsenenä ja hän kuului muun muassa OTK:n hallintoneuvostoon ja johtokuntaan sekä Peruspankin hallintoneuvostoon.


title: Hugo Manninen

text: Manninen oli naimisissa vuodesta 1925 Elli Esteri Roikon kanssa.


title: Kivikin kuninkaanhauta

text: Kivikin kuninkaanhauta () on Skandinavian pronssikulttuurin hautaröykkiö, joka sijaitsee Kivikissä Etelä-Mellbyn pitäjässä Simrishamnin kunnassa Skånessa. Hautaröykkiö on historiansa aikana sekä ryöstetty että tuhottu ja lopuksi ennallistettu nykyiseen muotoonsa, joka ei vastaa sen alkuperäistä rakennetta. Ennallistetussa muodossaan sen halkaisija on 75 metriä ja korkeus noin 3,5 metriä. Sen keskellä on hautakammio, jossa sijaitsee noin 3,5 metriä pitkä ja metrin leveä paasiarkku. Hautaus on kuuluisa nimenomaan paasien kaiverruksista. Se on Ruotsin suurin hautaröykkiö, joka ajoitetaan vanhemmalle Skandinaviselle pronssikaudelle, mikä tarkoittaa Monteliuksen periodeja I–III (1700–1100 eaa.) Kuninkaanhauta on erittäin suosittu matkailukohde, jossa vierailee noin 40 000 kävijää vuosittain.


title: Kivikin kuninkaanhauta

text: Nimi "Bredarör" tulee sanoista ("bred" = leveä ja "rör" = raunio tai kiviröykkiö). Yllä mainittujen nimien lisäksi siitä käytetään muitakin nimityksiä, kuten esimerkiksi "Kivikröset, Kungagraven, Penninge-graven, Familjegraven, Monumentet" tai "Södra Mellby RAÄ 42".


title: Kivikin kuninkaanhauta

text: Kuninkaanhauta sijaitsee Skånen itärannalla Kivikin taajaman eteläpuolella. Paikalle pääsee kääntymällä valtatieltä 9 Kivikiin ja ajamalla Bredarörsvägeniä pitkin hautaröykkiölle. Paikalle johtaa opastus "Kungagraven".


title: Kivikin kuninkaanhauta

text: Pronssikaudella rakennettu suuri röykkiöhauta ilmoitettiin "tieteelle" vuonna 1748 sen jälkeen, kun talonpojat Lasse Pärsson ja Anders Sahlberg olivat sitä ensin tutkineet. Poimiessaan kiviä aitoihinsa he huomasivat kivipaadet. Kuvitettuista paasista kertovat huhut kiinnittivät viranomaisten huomion ja heidät pidätettiin syytettyinä muinaismuiston ryöstöstä. He myönsivät nähneensä pronssiesineitä, mutta niitä ei saatu enää takaisin. Todisteiden puuttuessa heidät vapautetiin kolmen kuukauden kuluttua syytteistä. Hautaröykkiöllä kävi seuraavana kesänä Carl von Linné, joka näki röykkiön pinnalla muutaman paaden. Paasia oli nosteltu sijoiltansa jo tuolloin. Ensimmäiset piirrokset paasista teki parooni Christian Barnekow vuonna 1752 tai 1753, mutta hänen piirroksensa ovat hävinneet. Vanhimmat säilyneet piirrokset teki Gustaf Fiedrich Felds vuonna 1756. Kuvioita dokumentoitiin myös vuosina 1764 (Nils Reinhold Brocman) ja 1775 (G.G.Hilfeling). Vuonna 1800 paikalla käynnyt Nils Henrik Sjöborg huomasi kolmen paaden hävinneen. Palattuaan paikalle vuonna 1814, hän etsi ja löysi kahden paaden kappaleita sisäänmuurattuina erään vänrikin viinapannun kylkeen. Näistä paasista saatiin talteen vain osia, mutta kolmas paasi jäi kadoksiin. Sen osia löydettiin vasta 1915, kun läheisen myllyn perustuksia purettiin. Löydetyistä osista voitiin koota vain kolmasosa viimeisestä padesta. Sittemmin yksi paasi katosi uudelleen. Kuninkaanhaudan paadet suojeltiin vuonna 1814.


title: Kivikin kuninkaanhauta

text: Hajonneet paadet muurattiin yhteen sementillä vuonna 1861 samalla kun maahan pystytettyjen paasien ympärille valettiin betonikehikko (viereinen kuva). Kehikon ylle rakennettiin aluksi olkikatto, mutta lehmät söivät sen. Olkikatto korvattiin tämän jälkeen pärekatolla. Vuonna 1888 tai 1895 korvattiin aikaisempi katos uudella. Vuonna 1905 otettiin paasista kipsivalokset, jotta kopiot voitiin asettaa Statens historiska museumiin näytteille. Vuonna 1911 kauppias Anders Holmi vaihdatti ränsistyneen pärekaton sinkkipäällysteiseen katokseen.


title: Kivikin kuninkaanhauta

text: Gustaf Hallström tutki hautaa yhdessä J.E. Forssanderin kanssa kuuden viikon ajan vuonna 1931. Tutkimuksen pääkohde oli haudan keskikohta, missä paadet sijaitsivat, mutta samalla kiviröykkiötä myllättiin laajalta alueelta. Lopuksi paadet irroitettiin paikaltaan, kun niiden alusmaa tutkittiin. Viimeisenä päivänä saatiin tästä aluskerroksesta talteen ihmisten ja eläinten luita sekä ihmishampaita. Kaivauksien saalista olivat myös eräät pienet pronssiesineiden kappaleet.


title: Kivikin kuninkaanhauta

text:
Sigurd Curmanin johdolla röykkiön ennallistaminen aloitettiin valaamalla ensin betonista huone Kuninkaanhaudan suojaksi. Huoneesta tehtiin niin suuri, että kävijät pystyivät kiertämään haudan ja katselemaan paasien kuvioita. Kammion oviaukko rakennettiin muotoiluista kivistä ja aukon sulki suuri kuparinen ovi. Kokonaisuutta kutsutaan "Leijonan portiksi" (). Röykkiön kivet kasattiin niin, että sen halkaisijaksi tuli alkuperäinen 75 metriä. Kiviä riitti vain 2−3 metrin vahvuuteen, sillä niitä ei voitu kustannussyistä johtuen kerätä kovin paljon lisää. Tiedetään kuitenkin, että kiviä tuotiin ympäröiviltä maatiloilta noin 3000 autokuormallista. Röykkiön reunalta rakennettiin maantasainen käytävä, joka johti kivettynä röykkiön keskelle. Sitä pitkin ihmiset kulkivat, kun hauta avattiin yleisölle 20.6.1933. Samana vuonna ympäröivät alueet ostettiin valtion omistukseen ja nykyään niitä hallinnoi Riksantikvarieämbetet. Ennallistuksen kustannukset olivat 40 000 kruunua ja siitä tuli Ruotsin kallein ennallistamishanke ennen toista maailmansotaa.
Hallströmin kaivauksissa talteen otettujen löydösten mukaan näyttää siltä, että Kuninkaanhauta olisi sijoitettu muinaisen asuinpaikan päälle. Aiemmin esitettiin, että Kuninkaanhauta olisi ollut paikallisen kuninkaan tai shamaanin leposija, mutta nykyään tämä käsitys ei saa enää kovin suurta kannatusta. Vuoden 1931 kaivauksissa löydettiin luunkappaleita ja hampaita, jotka ovat kuuluneet ainakin viidelle eri henkilölle. Niiden radiohiiliajoitukset todistavat neljästä vuosien 1500−1100 eaa. aikana tehdystä hautauksesta. Nämä ihmiset olivat teini-ikäisiä. Näiden lisäksi haudattiin viides vainaja noin 900−800 eaa.. Hän oli ainoa aikuinen vainaja. Osa vainajista oli polttohaudattu ja osa oli haudattu ruumiina. Kuninkaanhautaa on luulöytöjen mukaan käytetty ainakin 600 vuotta.


title: Kivikin kuninkaanhauta

text: Röykkiön pohja on ympyrän muotoinen ja halkaisijaltaan 75 metriä. Se on kasattu keskimäärin 0,3−0,5 metrin kokoisista kivistä, jotka on ladottu röykkiötä kiertävän matalan reunavallin sisälle. Suurimmat kivet löytyvät sisäänmenokäytävän varrelta. Röykkiön profiili on matala ja sen reunat ovat loivia. Kivet ladottiin röykkiöön niin, että vaikutelmaksi jää huoliteltu asetelma. Löydettäessä röykkiö oli jo myllätty ja ryöstetty ja sen huoliteltu ulkonäkö syntyi vasta vuoden 1932 ennallistamisen yhteydessä.


title: Kivikin kuninkaanhauta

text: Kaakkoispuolelta röykkiön keskelle johtaa kaareva ja 34 metriä pitkä käytävä, missä sijaitsee hautakammion suuaukko. Käytävä on keskimäärin 2−3 metriä leveä ja se on kivetty. Hautakammion pohjan mitat ovat 6,75×4,0 metriä ja korkeus 2,15 metriä. Kammion oviaukon sulkee suuri kuparinen ovi (1,2×2 metriä).


title: Kivikin kuninkaanhauta

text: Vaikka hautakammio rauhoitettiin vuonna 1814, salli Sjöborg paikallisväestön kerätä röykkiöstä kiviä kaikkialta muualta paitsi paasien kohdalta. Kun vuonna 1821 rannalle rakennettiin kalastajakylässä uusia rakennuksia, vedettiin röykkiön ja rakennustyömaan välille väliaikainen rautatie, jolla kivet kuljetettiin kohteisiinsa. Ennallistuksessa röykkiöön lisättiin autokuormittain kiviä, jotka silloisen perimätiedon mukaan olisi aikanaan haettu röykkiöstä. Nämä kivet kasvattivat röykkiön kokoa, mutta ne tuskin korjasivat kokonaan aikaisemmin aiheutettua vajetta. Kun Kivikin hautaröykkiötä on verrattu suuriin etelä-ruotsalaisiin ja tanskalaisiin hautaröykkiöihin, tulisi Kuninkaanhaudan olla mittasuhteidensa mukaisesti noin 7−15 metriä korkea. Noin 10 metriä korkeana röykkiö olisi sisältänyt 25 000 kuutiometriä kiveä.


title: Kivikin kuninkaanhauta

text: Hautakammio on ollut kymmenellä paadella erotettu kammio. Paadet muodostivat niin sanotun paasiarkun, jonka pohjois-eteläsuuntaiset sivut olivat noin 3,5−4 metriä pitkiä. Kumpikin sivu oli rakennettu neljästä paadesta. Haudan päätyihin oli sijoitettu yksi paasi kumpaankin päähän, jolloin paasiarkun ulkomitta oli noin 1,5 metriä leveä. Kahdeksassa paadessa oli piirroksia, jotka oli hakattu kiveen. Nykyään näistä kahdeksasta kuvapaadesta on jäljellä seitsemän, joista kaksi on koottu muuraamalla yhteen hajoneista kappaleista. Vuoden 1932 ennallistuksessa näiden kahden paaden ja kadonneen tilalle laitettiin niiden kopiot.


title: Kivikin kuninkaanhauta

text: Hallström löysi paasiarkun sisältä ja sen ympäriltä ihmisten luita ja hampaita sekä eläinten luita. Ihmisten luut ja hampaat tutkittiin vuonna 2009 ja niiden todettiin kuuluneen viidelle eri henkilölle. Löytöjä tehtiin kolmesta eri kohtaa arkun sisältä ja kahdesta kohtaa arkun ulkopuolelta. Yhdenkään ihmisen sukupuolta ei ole kyetty määrittämään.


title: Kivikin kuninkaanhauta

text: Arkun eteläpuolelta löytyi kaksi hammasta (A1 ja A2), jotka kuuluivat eri ihmiselle. Toinen vainaja oli ollut 14−15 ja toinen 13−14 vuotias. Arkun keskeltä löytyi palaneen vainajan kallonkappale ja polttamattoman vainajan varvasluu (näytteet B1 ja B2). Kallo oli kuulunut nuorelle henkilölle ja varvas alle 15 vuotiaalle henkilölle. Arkun pohjoispään läheltä löytyi kolme polttamatonta hammasta (C1, C2 ja C3). Hampaat olivat kuuluneet 15−17, 25−35 ja 13−14 vuotiaille henkilöille. Arkun ulkopuolelta ja sen pohjoispuolelta löytyi keskittymä eläinten ja ihmisen poltettuja luita (näytteet D). Tämän vainajan ikää tai sukupuolta ei ole pystytty määrittämään.


title: Kivikin kuninkaanhauta

text: Koska Lasse Pärssonin ja Anders Sahlbergin oikeudenkäynnissä mainitsemat esinelöydöt ovat kadonneet, on tyydyttävä vain Hallströmin kaivausten löytöihin. Ne ovat kolme kappaletta pronssimiekan tai pronssitikarin kahvasta, osia soljen kiinnitysneulasta ja sirpaleita koristellusta pronssilautasesta tai -kulhosta. Kahvan osaset on ajoitettu Monteliuksen periodille II (1500−1300 eaa.). Soljen osasista ollaan hieman eri mieltä. Randsborg sijoittaisi ne toiselle periodille, mutta Goldhahn kolmannelle periodille. Lautasen sirpaleet jakaavat mielipiteet vieläkin suuremmalle aikavälille (1400−900 eaa.).


title: Kivikin kuninkaanhauta

text: Hallströmin kaivauksissa haudan länsipuolelta löytyi kaksi rinnakkain seisovaa ja maahan upotettua paatta, joiden välimatka oli noin 0,65 metriä ja ne muodostivat 1,2 metriä pitkän tilan. Tämä on Hallströmin ja Nordénin mainitsema Prinssin hauta (). Paikalta löytyi yksinkertainen pronssikirves, mutta ei jäänteitä itse vainajista.


title: Kivikin kuninkaanhauta

text:
Paasiarkun paadet on siirretty paikaltaan ja palautettu takaisin jo kolme kertaa historiansa aikana. Ensimmäisten piirrosten avulla niiden alkuperäinen järjestys on kuitenkin voitu palauttaa ennalleen. Paasissa olevia kuvioita on korostettu moneen otteeseen kalkilla tai maalilla. Tässä esityksessä paasilla on Harald Faith-Ellsin vuonna 1942 käyttämä numerointi , joka alkaa paasiarkun eteläpäästä ja kulkee oikeaa reunaa myöten pohjoispäähän ja josta se palaa toista reunaa takaisin eteläpäähän.
Faith-Ellsin dokumentaatiossa kuviot on sijoitettu nelikulmion sisälle, jonka yläreuna on piirretty kaksoisviivalla. Kuva-alan alareunassa sijaitsee tyylitelty venekuvio, joka muistuttaa muita pronssikauden kalliopiirroksien venekuvioita. Kuva-alan keskelle on piirretty kolmiomainen kuvio tai "keskieurooppalainen kultahattu", kuten sitä on kuvailtu. Kolmion molemmilla puolilla sijaitsevat keihäänkärjet tai miekat, ja niiden yläpuolella sijaitsevat kirveet, joiden terät osoittavat toisiaan. Kirveiden varret on piirretty käyriksi. Kirveitä on sanottu Skogstorp-tyyppisiksi. Paaden kuvioinnin yleisvaikutelma on heraldinen.


title: Kivikin kuninkaanhauta

text: Paasi hävisi 1790-luvulla, mutta Sjöberg löysi siitä vain alakappaleen vuonna 1815 vänrikki Anders Hjortin viinapannun muurauksesta. Myöhemmin se hävisi uudelleen eikä sitä ole vielä löydetty uudelleen.


title: Kivikin kuninkaanhauta

text: Paaden oikeassa yläkulmassa on pinnastaan vahingoittunut alue, josta erkanee kaksi viivaa. Paaden kummallekin sivulle on piirretty pystyviivat, jotka rajaavt kuva-alaa ympäristöstään. Paaden alaosassa sijaitsee selkeä venekuvio, jonka keula osoittaa oikealle. Sen yläpuolella sijaitsevat viisi tasavälein sijoitettuja pystykuvioita. Ne muistuttavat muodoltaan ja kooltaan (22 cm) pronssikirveitä, joita käytettiin pronssikauden toisella periodilla. Kirveiden oikealla puolella on epäselväksi jäävä kuvion katkelma. Oikeassa reunassa sijaitsee pieni mutta selvä ihmiskuvio, jonka jalat osoittavat vasemmalle. Ihmisen suusta erkanee viiva, jonka voi tulkita soittimeksi. Laivan vasemmalla puolella on kaksi samankokoista ympyrää. Ympyröiden ja veneen yläpuolella on kaksi hatun näköistä kuviota. Hatun näköisiä kalliopiirroskuviota ei tunneta mistään muualta. "Hattujen" väliin on piirretty kolme nelijalkaista eläintä, jotka kulkevat peräkkäin oikealle ylös. Eläimet ovat voimakkaasti tyyliteltyjä eikä niiden lajia pysty tunnistamaan. Eläinten yläpuolella on kaksi rinnakkain piirrettyä Y-muotoista kuviota. Vasemmalla ylhäällä on outo kuvio, jota ei tunnisteta. Yläreunassa saattaa olla muitakin kuvioita, mutta paaden pinta on siitä kohtaa kulunut, eikä mitään tunnistettavaa erotu.


title: Kivikin kuninkaanhauta

text: Kuviot on kehystetty nelikulmiolla, joka on piirretty oikeaa reunaa lukunottamatta kaksoisviivoilla. Pääaiheena olevat neljä hevosta on erotettu vaakaviivoilla keskelle sijoitetusta ornamentista. Yläpuolella hevoset katsovat molemmat oikealle ja alapuolella ne katsovat toisiaan. Hevosten neljä jalkaa on piirretty aivan suoriksi eikä niillä ole korvia. Ornamentti koostuu keskellä olevasta vaakaviivasta, jonka ylä- ja alapuolen sik-sak-viivat ovat toistensa peilikuvia.


title: Kivikin kuninkaanhauta

text: Kuviot on kehystetty nelikulmiolla. Ylä- ja alapuolella on samanlaiset ornamentit. Ormamentissa sik-sak-viiva jää kahden kaksoisviivan väliin. Keskellä kuvaa on kaksi ympyrää, joiden sisälle on piirretty risti.


title: Kivikin kuninkaanhauta

text: Paasi hävisi 1790-luvulla ja vuonna 1815 Sjöborg löysi siitä kolme kappaletta vänrikki Anders Hjortin viinapannun muurauksesta. Kappaleista on koottu sementillä paasi, josta puuttuu keskiosa.


title: Kivikin kuninkaanhauta

text: Tämä paasi on poikkeuksellisesti gneissiä, joka on kovempi kivilaji kuin hiekkakivi. Siksi siihen on ollut vaikeampaa tehdä kuvioita. Ne ovat ilmeisesti niin ohuesti hakattuja, että vain alareunan kuviot erottuvat vielä selvästi. Ne muodostavat katkelman ornamenttia, jossa kaksi kapeaa sik-sak-viivaa kulkevat rinnakkain kolmen vaakaviivan erottamina.


title: Kivikin kuninkaanhauta

text: Kuviot on sijoitettu yhdellä viivalla piirretyn nelikulmion sisälle, mutta alareunassa on käytetty kaksoisviivaa. Yksi vaakaviiva erottaa kuviosta kaksi osa-aluetta. Yläosaan on sijoitettu kaksi tyyliteltyä kirveenterää tai kirvestä muistuttavaa koristekuviota ja alaosassa on kaksi suurta ympyrää, joiden sisälle on piirretty ristikuviot.


title: Kivikin kuninkaanhauta

text: Kuva-alue on kehystetty nelikulmiolla, jonka ylä- ja alareunat on piirretty kaksoisviivoilla ja sivut yksinkertaisilla viivoilla. Alimmaksi vasemmalle on piirretty ihminen toinen käsi kohotettuina ilmaan pään korkeudelle. Sillä on myös viivamainen miekka vyöllä. Ihmisen taakse on sijoitettu kahdeksan identtisesti muodostettua hahmoa, joita ei voi suoraan tunnistaa. Niillä vaikuttaisi olevan kaavut yllään. Keskialueella sijaitsee kolme nelijalkaista eläintä ja yksi tunnistamaton valasmainen eläin, jolla on kolme koukkumaista uloketta. Ulokkeiden vuoksi kuviota voidaan pitää esineenä, mutta sille ei ole esitetty tulkintaa, mikä se olisi. Eläimet ovat hännättömiä ja korvattomia. Eläinten yläpuolella sijaitsee oikealla ihmisen ohjastamat kahden hevosen rattaat. Rattaissa on kaksi pyörää ja pitkä aisa, joka ulottuu hevosten kaulalle asti. Hevoset on kytketty kaulastaan seipäällä yhteen ja niille on piirretty myös korvat. Kummastakin hevosesta on piirretty suitset ihmisen käteen, jolla on miekka vyöllä. Hevosten edessä, paaden vasemmassa yläkulmassa, kulkee neljä kädetöntä ihmishahmoa, joista osalla vaikuttaa olevan miekka vyöllä.


title: Kivikin kuninkaanhauta

text: Alkuperäinen paasi on hajonnut ja sen löydetyt kappaleet on muurattu yhteen. Esillä on vain osa alkuperäisen paaden kuvioista, mutta pian löytyhetken jälkeen niistä tehtyy useita piirroksia. Kuviot on hakattu syvälle kiveen, joten piirroksissa kuvioista esitetyt tulkinnat ovat uskottavia. Muuratuista kappaleista erottuu yhdeksän arvoituksellista hahmoa, neljä ihmishahmoa, joista yksi soittaa käyrää torvea. Kuviot on sijoitettu yksiviivaiseen kehykseen. Oikeassa alakulmassa sijaitsee suuri solkimainen kuvio. Kun tarkastelee dokumentoinnissa tehtyjä piirroksia, täydentyy paaden kuvamaailma. Piirroksen yläreunassa on "kahvikupin" muotoinen kuvio. Sen alla, mutta muuten ylinnä, seisoo rivissä neljä ihmistä, joista kaksi soittavat torvea, yksi pitää kädessään esinettä ja neljäs nojaa U-kirjaimen muotoiseen "astiaan". "Astiassa" työskentelee kaksi ihmistä laitteen parissa, joka muodostuu seipäästä, kaaresta ja kahdesta pallon tai ympyrän muotoisesta esineestä. Keskimmäinen rivi esittää tapahtumaa, jonka keskiössä on "ruukku". Ruukun vasemmalla puolella seisoo neljä ja oikealla puolella viisi ihmishahmoa, joilla vaikuttaisi olevan kaavut yllään. Alimmalla rivillä toistuu kahdesti sama tilanne. Omega-kirjainta (formula_1) muistuttavan kuvion edessä seisoo neljä ihmistä. Yhdellä heistä on miekka tai keppi kädessään, mutta loput kolme ovat kädettömiä.


title: Kivikin kuninkaanhauta

text: Paasi hävisi 1790-luvulla, mutta siitä löydettiin vuonna 1915 viisi kappaletta, kun Esperödsin myllyn muurauksia purettiin. Sjöborgin kuuleman tarinan mukaan, läheisessä myllyssä tarvittiin uusi myllykivi. Paasin toi paikalle mylläri Jonas Jonasson, mutta se ei kestänyt keskelle porattua reikää ja se hajosi osiin.


title: Kivikin kuninkaanhauta

text: Kuninkaanhaudan ajoitus on aina ollut kiistelyn aiheena. Esineiden tyylit, paasien kuviot ja ihmisjäänteiden radiohiiliajoitukset kertovat hautaröykkiön pitkäaikaisesta käytöstä. Aiemmin suurta kannatusta sai kanta, että paasiarkusta löydetyt pronssiesineet ja paasiin hakatut kuviot kuuluivat Monteliuksen pronssikauden toiselle (1500–1300 eaa.) tai kolmannelle periodille (1300–1100 eaa.). Tätä ovat viimeksi kannattaneet Randsborg, Thrane ja Joakim Goldhahn. Kuitenkin esimerkiksi Kristian Kristiansen ja Tomas B. Larsson ovat katsoneet kuvioiden ajoittuvan pronssikauden ensimmäiselle periodille (1700–1500 eaa.) tai sen loppupuolelle, ja sitten on vielä Verlæckt, joka on sijoittanut löydöt pronssikauden neljännelle periodille. Myös hakkauksia viimeksi tutkineet Andreas Toreld ja Tommy Andersson kannattavat toisen periodin loppupuolta (1400–1300 eaa.).


title: Kivikin kuninkaanhauta

text: Ihmisjäänteet ajoitettiin vuonna 2009. Niiden ajoitukset antavat kuvioiden ajoituksiin verrattuna hieman poikkeavia tuloksia. Ajoitukset ovat (näytteet merkitty kuten edellä): A1 2850±50 BP, A2 2895±45 BP, B1 3085±45 BP, B2 2920±45 BP, C1 3055±55 BP, C2 2685±70 BP, C3 2920±45 BP ja D 3020±70 BP. Näytteiden perusteella vainajat on lisätty hautaan kolmessa vaiheessa. Ensimmäinen vaihe kesti (B1, C1 ja D kalibroituina vuosina) 1400−1300 eaa., toinen vaihe (A1, A2, B2 ja C3) kesti 1200−1000 eaa. ja viimeinen vainaja (C2) noin 900−800 eaa.


title: Kivikin kuninkaanhauta

text: Keskustelussa toiset tutkijat arvioivat, milloin hautauksen paadet valmistettiin, toiset mitkä ovat löydettyjen esineiden aikakaudet ja kolmannet tutkijat arvioivat löydettyjen vainajien elinaikoja. Hautaröykkiö rakennettiin tai aloitettiin rakentamaan ennen vanhimpia löydettyjä vainajia. Hautaröykkiöön on haudattu pitkän ajan kuluessa useita vainajia ja vain osa vainajista on todennäköisesti löydetty. Koska hauta on ryöstetty, on valtaosa esineistä kadonneet ja ne vähäiset kappaleet, jotka löytyivät kaivauksissa, eivät anna edustavaa kuvaa hautaröykkiön toiminnasta.


title: Kivikin kuninkaanhauta

text: Ängakåsenin kalmisto sijaitsee Kuninkaanhaudasta itään heti viereisen ojan toisella puolella. Se on rekisteröity kaksiosaisena muinaisjäännösalueena, jonka mitat ovat noin 350x200 metriä (länsiosa) ja 330x130 metriä (itäosa). Länsiosassa sijaitsee ainakin 12 hautausta, joista kaksi ovat kumpuhautoja (halkaisija 10 metriä) ja kymmenen röykkiöhautoja (halkaisijat 5 metriä). Röykkiöistä paljastui 1920−30-luvun kaivauksissa muutamia uurnahautauksia.


title: Kivikin kuninkaanhauta

text: Itäosassa sijaitsee noin 135 muinaisjäännöstä. Ojan varrella sijaitsee noin kahdenkymmenen myllyn jäännökset. Lisäksi on yksi kumpuhauta, joka sijaitsee itäosan keskellä. Se on halkaisijaltaan 7,5 metriä ja vain alle metrin korkea. Kummun keskellä sijaitsee paljaana oleva kivilatomus.


title: Kivikin kuninkaanhauta

text: Suurin näkyvä rakennelma on laivalatomus, joka on rakennettu itä-länsi-suuntaisena. Se on 68 metriä pitkä ja 8,5 metriä leveä. Se on muodostettu 30 pystyyn nostetuista kivestä tai suurista pyörökivistä.


title: Kivikin kuninkaanhauta

text: Toinen suuri kivirakennelma on pyöreä kivikehä, jonka halkaisija on 23 metriä. Ympyrän keskellä on 5 metriä leveä pyöreä kivilatomus. Latomuksen keskellä sijaitsee pystyyn nostettu kivi, joka on 2,1 metriä korkea ja 1,1 metriä leveä. Sitä kutsutaan nimellä "Penningstenen".


title: Kivikin kuninkaanhauta

text: Huomattavin jäännöstyyppi on pyöreä kivilatomus, joita on löytynyt 130 kappaletta. Niiden halkaisija vaihtelee 2−6 metriin, mutta neljä niistä on halkaisijaltaan 8−10 metriä. Noin 30 kivilatomuksella sijaitsee keskellä kuoppa tai painauma.


title: Kivikin kuninkaanhauta

text: Kivirakennelmista kaksi on suorakulmaisia. Toisen mitat ovat 42,5x8 metriä ja toisen 45x12,5 metriä. Niitä on kutsuttu talon perusteiksi.


title: Toivo Åsvik

text: Toivo Aleksanteri Åsvik (28. helmikuuta 1917 Vaasa – 31. tammikuuta 1988 Vaasa) oli suomalainen työmies, toimitsija ja Suomen kansan demokraattisen liiton kansanedustaja.


title: Toivo Åsvik

text: Åsvikin vanhemmat olivat puusorvari Viktor Åsvik ja Amalia Tervonen. Hän kävi kansakoulun ja myöhemmin Sirola-opiston. Åsvik työskenteli valurina Vaasassa 1932–1938 ja satamatyömiehenä 1940–1941. Jatkosodan aikana 1941–1944 hän oli vankilassa poliittisista syistä. Vapauduttuaan Åsvik toimi Suomen demokraattisen nuorison liiton Vaasan piirin sihteerinä 1944–1947 ja Suomen kommunistisen puolueen Vaasan piirin toimitsijana 1947–1953.